Ulasan Predator Triton 500: Tiada kompromi kuasa walaupun nipis!

Sejak beberapa tahun kebelakangan ini, kami telah melihat banyak laptop gaming yang nipis dipasarkan oleh pelbagai syarikat. Acer mengikuti trend ini dan memperkenalkan sebuah peranti premium yang sama nipis iaitu Triton 500. Sekiranya anda tidak suka komputer riba yang terlalu besar, dan berat , maka Triton 500 mungkin sesuai untuk anda. Inilah ulasan saya.

Penampilan

1 of  2

-
+

Dengan Acer Predator Triton 500, Acer pada dasarnya ingin menjadi yang paling nipis dan terbaik. Apa yang menjadikan Triton 500 menarik adalah ia direka untuk kekal kuat tanpa kehilangan kuasa walaupun mempunyai reka benuk nipis. Triton 500 mempunyai casis logam berwarna ‘abyssal black’ dan model yang kami uji amat menonjol dengan beberapa pencahayaan biru di logo Predator, lubang udara dan kekunci WASD.

Papan kekuncinya agak senyap dan selesa untuk digunakan semasa menaip atau semasa sesi permainan. Ia berfungsi dengan baik di bawah tekanan dan bertindak balas mengikut kepantasan yang sepatutnya. Daripada segi lampu RGB di papan kekunci, Triton 500 tidak begitu maju atau fleksibel seperti laptop gaming lain di mana ia terbahagi kepada tiga zon. Anda boleh memilih daripada pelbagai kesan pencahayaan asas, tetapi sejujurnya, tidak ada apa-apa yang mengagumkan di sini.

Paparan & sambungan I/O
Acer telah memasukkan panel IPS 1080p 144Hz berukuran 15.6 inci dengan nisbah skrin-ke-tubuh sebanyak 81.3%. Hasilnya adalah sebuah komputer riba nipis yang terasa jauh lebih besar (daripada segi ruang skrin). Warna di dalam paparan cukup menonjol, dan ia menawarkan sudut pandangan yang baik dan cukup terang untuk dilihat daripada luar.

1 of  2

-
+

Satu bahagian yang Acer Predator Triton 500 tidak mengecewakan adalah di sambungan I/O. Di sebelah kanan, anda mempunyai 2x USB 3.1, 1x port Thunderbolt 3, 1x mini DisplayPort 1.4 dan 1x Kensington Lock. Itu sudah cukup untuk menyambungkan beberapa monitor dan satu tetikus. Di sebelah kiri, anda mempunyai port USB 3.1, 1x port HDMI 2.0, Ethernet dan jek untuk headset, mikrofon dan pengecas.
Prestasi
Seperti yang anda jangkakan pada harga ini, Acer Predator Triton 500 adalah mesin yang terlebih daripada mampu. Siri GPU Nvidia terkini bermaksud anda mempunyai keupayaan untuk bermain game AAA dan ray tracing pada tetapan maksimum.
Di dalam, Triton 500 dilengkapi dengan CPU Intel Core i5-9300H, 16GB RAM DDR4 , 512GB SSD, dan Nvidia GeForce RTX 2060. Saya yakin bahawa spesifikasi di atas mampu menjalankan kebanyakan game terbaru pada tetapan ultra. Satu perkara lagi yang bagus adalah storan NVMe SSD yang bertindak sebagai storan utama. Satu-satu kelemahannya ialah saiz hanya 512GB dan ini memang cukup pantas untuk penuh jika anda mempunyai perpustakaan game yang besar. Baiklah! Mari kita lihat keputusan benchmark dan game yang diuji:
PCMARK 10

3D MARK

1 of  2

-
+

CINEBENCH R20

Valorant

1 of  3

-
+

Monster Hunter World

1 of  2

-
+

Grand Theft Auto 5

1 of  2

-
+

Ia berjaya menangani semua game di atas tanpa sebarang masalah khusus. Walaupun ray-tracing dan DLSS diaktifkan di Monster Hunter World dan Grand Theft Auto V, Triton 500 masih kekal atas 60FPS secara konsisten dan visualnya memang memuaskan. Pada game lain yang kurang intensif daripada segi visual seperti Valorant, ia berjaya mencapai hingga 90 ke 144FPS. Seperti yang anda lihat pada benchmark di atas, Triton 500 menghasilkan rata-rata 60FPS dan mencapai skor atas purata. Anda harus ingat! Ini bukan laptop gaming super dan saya sendiri pun terkejut melihat keputusan kerana menganggap markahnya ialah lebih rendah.

Bahagian yang sering mempunyai masalah oleh komputer riba nipis adalah pada aspek penyejukan. Rangka yang padat selalunya memberi ruang yang kecil untuk kipas dan aliran udara namun pengalaman saya bersama Triton 500 menunjukkan bahawa ia masih boleh berfungsi dengan baik. Walaupun masih panas di bahagian bawah ketika bermain atau membuat tugas berat seperti rendering, Triton 500 tidak menjadi terlalu panas sehingga membuat saya tidak selesa.
Bunyi kipas juga tidak terlalu menjengkelkan. Jika digunakan pada mod biasa, bunyi pun saya tidak sedar. Anda boleh tingkatkan kuasa pada kipas untuk mengeluarkan potensi sepenuhnya, tetapi saya beri amaran. Di sini, ia mula bising, dan mungkin anda memerlukan headset untuk menapis bunyi kipas.
Bateri
Satu-satunya kelemahan di sini ialah jangka hayat bateri. Saya mendapati bahawa baterinya yang 5400mAh hanya mampu menghidupkan Triton 500 selama tiga atau empat jam – dan itu pun, saya aktifkan mod pengoptimuman bateri, dengan mematikan lampu RGB dan menetapkan kecerahan skrin kepada minimum. Anda perlu mengecas untuk bermain permainan video dan jangan lupa untuk membawa kabel kuasa jika ingin menggunakan peranti ini di luar.
Perisian

Selain keseluruhan estetika reka bentuk dan kekuatan perkakasan, terdapat beberapa perkara yang menarik tentang perisian. Salah satunya ialah PredatorSense, yang memberi kuasa dan kawalan pada kipas, pencahayaan papan kekunci, menjaga prestasi monitor dan banyak lagi. Ia dapat dilancarkan dengan cepat melalui butang di sebelah kanan papan kekunci atau melalui Windows.
Ciri paling menonjol ialah pada tetapan ‘Overclocking‘ dan ia direka untuk memberi peningkatan yang cepat dan mudah untuk menguatkan prestasi kipas dan perkakasan. Butang Turbo di atas kiri papan kekunci dapat diklik untuk mengaktifkan mod overclocking ini. Jika anda ingin mengubah tetapan, pergi ke PredatorSense dan mengubah suai mengikut keinginan anda.

Anda juga boleh melancarkan sistem Waves MaxxAudio, yang membolehkan pengguna mengubah kelantangan pembesar suara dan memilih daripada pelbagai profile audio. Apabila anda memasang headset dan menghidupkan fitur ‘camera tracking‘, ia menggunakan webcam Triton 500 untuk menghidupkan Waves NX yang boleh menyampaikan “audio 3D“. Kamera mengesan pergerakan kepala anda dan mengubah suai audio untuk memberi sebuah pengalaman alam maya 3D.
Kesimpulan

Secara keseluruhan, agak susah untuk mencari kekurangan Triton 500. Ini adalah mesin gaming yang sangat bagus dengan beberapa fitur yang hebat, pembesar suara yang berkualiti tinggi dan kekuatan yang tinggi pada perkakasan.
Saya mungkin lebih suka produk ini jika papan kekuncinya lebih canggih dan boleh diubah suai, tetapi Triton 500 adalah satu gaming laptop yang mantap pada harga RM6,399. Skrin 144Hz-nya cukup menakjubkan dan ia sendiri sangat selesa dan mudah untuk digunakan di mana sahaja selagi anda dekat dengan soket kuasa. Ingin sesuatu yang nipis dan ringan untuk dibawa tetapi masih kuat untuk tugas-tugas yang berat? Pilihlah Predator Triton. Maka, tamatlah ulasan ini. Jika anda berminat, layari laman web rasmi Predator untuk maklumat lanjut.
Jangan lupa untuk ikuti kami di TikTok!
  @gamersantaimy
Tags: AcerPredator Triton 500ProdukTeknologiulasan


Resident Evil 8 hampir 60% siap! Info baru tentang perkembangan semasa!

Baru dua minggu telah berlalu sejak Resident Evil 8 diumumkan secara rasmi dan hype untuk RE8 masih meningkat dalam komuniti. Game ini bukan sahaja akan meneruskan siri Resident Evil utama, tetapi juga akan memperbaiki mekanik dan jalan cerita daripada Resident Evil 7. Walaupun tidak banyak maklumat yang diketahui buat masa ini, temuramah baru dengan dua pemaju mengesahkan pembangunan RE8 masih berjalan dengan lancar.

Bersumberkan Famitsu, mereka mengadakan sebuah temuramah dengan dua pemaju terkenal, Tsuyoshi Kanda dan Pete Fabiano, yang memberikan maklumat lebih lanjut tentang Resident Evil 8. Walaupun para pemaju tersebut tidak dapat memberi komen untuk beberapa soalan tertentu, mereka menjelaskan beberapa perkara lain di mana mereka menjawab bahawa Resident Evil 8 sebenarnya dalam pembangunan selama hampir empat tahun, penglibatan Chris Redfield dalam permainan, dan bagaimana RE8 ialah kesimpulan untuk jalan cerita Resident Evil 7.

Mereka juga mengesahkan fitur kamera first-person, teka-teki, pengurusan inventori yang diperbaiki, dan grafik dan suara yang ditambahbaik. Bahagian yang paling menarik dalam temuramah itu adalah apabila mereka menerangkan makna perkataan Village dan bagaimana ia berkait dengan Resident Evil 8. Para pemaju memberitahu bahawa “Village” pun membawa maksud protagonis tetapi diterjemahkan dalam aspek berbeza.

Buat masa ini, tidak jelas apakah maksud sebenar “Village” dalam konsep Resident Evil dan ada kemungkinan Village ialah varian mutan seperti Tyrant atau Nemesis. Kalau itu maksudnya, mengapa dijadikan sebagai protagonis? Adakah raksasa itu boleh dimainkan? Buat masa ini, peminat hanya boleh menunggu apabila lebih banyak info keluar pada Ogos 2020.
Di bawah adalah info ringkas untuk setiap butiran baru yang dikongsi oleh Capcom:

RE8 berlangsung di Eropah (mungkin Eropah Timur).
Banyak teka-teki untuk diselesaikan, dengan penekanan pada penerokaan.
Tidak ada loading screen.
Konsol next-gen memberikan pengalaman yang lebih mendalam, kerana peningkatan ke grafik dan audio.
Pengurusan inventori sangat penting.
Sekuel kepada Resident Evil 7.
First-person perspective kembali daripada Resident Evil 7, tetapi diperbaiki.
Ethan dan Mia telah membentuk hubungan baru.
Trailer Resident Evil 8 menunjukkan penamat Resident Evil 7 yang canon.
Lebih banyak maklumat akan didedahkan pada bulan Ogos 2020.
Re8ini kini 60% siap.

Resident Evil 8 akan dilancarkan pada tahun 2021 untuk PC, PS5, dan Xbox Series X.
Jangan lupa untuk ikuti kami di TikTok!
  @gamersantaimy
Tags: PCps5resident evil 8Resident Evil VillageXbox Series X


Kejohanan MPL MY Musim 9 akan diadakan di Quill City Mall KL

Mobile Legends: Bang Bang Professional League Malaysia atau nama pendeknya MPL MY akan kembali dengan musim 9 pada 18 Februari. Dengan kerjasama Kementerian Belia dan Sukan Malaysia dan Esports Integrated (ESI), kejohanan MPL MY S9 akan diadakan di EBN Esports City, Quill City Mall KL.

10 pasukan, termasuk 8 pasukan jemputan bersama 2 pasukan yang layak dari peringkat Qualifiers akan bertarung dalam Regular Season, di mana hanya 8 pasukan teratas sahaja akan meneruskan ke peringkat Playoffs dari 18 Februari hingga 10 April untuk peluang memenangi prizepool sebanyak USD 100,000 (MYR 418,750).

Kejohanan MPL MY S9 akan mematuhi semua protokol kerajaan dan langkah keselamatan untuk memastikan keselamatan peserta dan pemain di Quill City Mall KL. Bagi mereka yang tonton dari rumah, kejohanan ini akan disiarkan secara langsung di semua laman media sosial rasmi MPL MY termasuk Facebook, YouTube dan TikTok.
Antara pasukan yang bakal bersaing adalah:
Team SMGTodakOrange EsportsGeek FamHomeBoisSuhaz EsportsRSG MYRed EsportsMAB EsportsTeam Caracal

Pada tahun lepas, Team SMG mengagumkan semua penonton dan peminat Mobile Legends:Bang Bang di Malaysia selepas mendominasi Grand Final MPL MY S8. Mereka berjaya menewaskan pasukan TODAK 4-0 di peringkat akhir dan dinobatkan sebagai pasukan terbaik di Malaysia.
Team SMG dibarisi oleh Sasa, Smooth, Wynn, ZAIMSEMPOI, Syf dan XpDEA dimana Sasa juga telah dianugerahkan gelaran MVP untuk peringkat Playoffs dan Grand Finals MPL MY S8. Team SMG juga merupakan antara pasukan pertama yang layak masuk kejohanan MPLI 2021 dan telah mewakili negara Malaysia di kejohanan M3 World Championship pada tahun 2021.
Untuk segala liputan kami tentang MPL MY, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: EsportsMobile LegendsMPL MY Musim 9Quill City Mall


One Piece: Luffy kalah kali ke-3 kepada Kaido, kepulangan Joy Boy

Ya benar kawan-kawan One Piece sekalian. Tajuk di atas memang betul – Luffy telah kalah buat kali ketiga kepada Kaido tetapi Oda memberi satu kejutan terakhir dengan mengisyaratkan kepulangan Joy Boy!

AMARAN: Berikut adalah spoiler untuk One Piece bab 1043 – “Let’s Face Death Together” oleh Eiichiro Oda

One Piece bab 1043 bermula dengan menunjukkan Luffy yang berada dalam keadaan tidak sedar diri selepas dihentak oleh Kaido. Walaupun dinamakan sebagai pemenang rasmi, Kaido tidak gembira kerana kemenangan ini hanya dapat diperolehi selepas CP0 datang tanpa diduga untuk membantu. Kaido berjalan ke arah CP0 dan bertanya sama ada dia bersedia untuk menghadapi akibat daripada tindakannya. Ejen itu tidak berkata apa-apa lalu “dibunuh” oleh Kaido.

Kaido kemudian turun ke istana dalam bentuk naga dan mengisytiharkan kepada orang ramai bahawa Luffy sudah mati dan meminta supaya Momonosuke menyerah diri. Krew Beasts Pirates bersorak manakala para samurai nampaknya putus asa, malah Kid dan Law pun terpaksa mengakui bahawa keadaan kini bertambah teruk. Walaupun Chopper dan Tama menangis atas kehilangan Luffy, Nami enggan mempercayai kata-kata Kaido dan percaya bahawa kaptennya masih hidup.

Momonosuke memutuskan bahawa menyerah diri adalah pilihan terbaik untuk semua orang kerana jika Luffy tidak dapat mengalahkan Kaido, siapa lagi yang boleh. Tetapi Yamato berkata; walaupun menyerahkan diri boleh menyelamatkan semua orang, akhirnya mereka akan mati keletihan sebagai hamba Kaido. Oleh itu, dia tidak akan berhenti berjuang, dan lebih rela mati daripada menyerah. Momonosuke memahami kata-kata Yamato, dan pertarungan diteruskan.

Tiba-tiba, kita mendengar suara Zunesha (gajah legenda yang mengembara bersama Joy Boy pada 800 tahun lalu) yang memberitahu Momonosuke bahawa dia boleh mendengar sesuatu. Dalam keadaan keliru,  Momonosuke meminta penjelasan, di mana Zunesha menerangkan bahawa “buat kali pertama dalam 800 tahun, gendang pembebasan sedang dipukul dan seseorang sudah tiba”. Apabila Momonosuke bertanya “siapa”, Zunesha menjawab, “Joyboy…dah kembali!!!”. Imej terakhir menunjukkan Luffy sedang senyum ketika tubuhnya kelihatan sedang berubah.

Itu sahaja untuk bab terbaru bagi manga One Piece. Apa pendapat korang? Adakah Luffy merupakan penjelmaan semula kepada Joy Boy? Untuk segala liputan kami tentang One Piece, sila tekan pautan ini.
Sumber: MangaPlus
Jangan lupa untuk ikuti kami di TikTok!
  @gamersantaimy
Tags: Joy BoyKaidoluffyone piece


Demo A Plague Tale: Requiem akan tersedia untuk pemain PC Jun ini!

A Plague Tale: Requiem nampaknya akan menyediakan demo percuma untuk dimainkan pada Jun ini. Sempena acara Tribeca Festival yang akan berlangsung pada bulan tersebut, demo itu tersedia untuk pengunjung yang hadir. Jangan risau! Demo A Plague Tale: Requiem yang berdurasi 40 minit itu juga akan tersedia dalam talian . Tetapi ia hanya boleh dimainkan pada PC bersama controller Xbox sahaja. Walaupun ini agak mengecewakan untuk pemain konsol, tetapi ia masih memberikan pemain sedikit sebanyak gameplay mengenai game baru itu.

Pembangun game, Asobo Studio juga telah mengumumkan kehadiran game tersebut di acara Tribeca Festival di Twitter.

We are so proud and excited to announce that A Plague Tale: Requiem is part of @Tribeca Festival official Games selection!@APlagueTale @Focus_entmt https://t.co/dM8wfnZ1b9— Asobo Studio ✈🐀 (@AsoboStudio) April 26, 2022

Game sekuel kepada A Plague Tale: Innocence ini akan dilancarkan pada tahun ini, tetapi masih tiada tarikh rasmi mengenai pelancarannya. Ia juga akan tersedia di pelbagai platform seperti PS5, Nintendo Switch melalui Cloud Streaming, PC dan Xbox Series X|S. Lebih menarik lagi, game ini juga akan tersedia di Xbox Game Pass pada hari pertama. Jadi, pelanggan Game Pass boleh bermainnya selepas ia dilancarkan. A Plague Tale: Innocence juga tersedia untuk dimainkan, kalau anda masih belum bermainnya.

Agak menarik juga bila kita dapat bermain demo untuk game baru ini. Harap-harap ia dapat memberikan kepuasan yang sama seperti game yang pertama. Memadangakan ia telah mendapat sambutan positif dari ramai pemain malah membawa pulang beberapa anugerah. Pemain juga boleh mengharapkan sesuatu yang baru dalam demo yang akan dikeluarkan nanti. Buat sementara ini, kita perlu bersabar sehingga demo ini dikeluarkan. Kalau anda ingin membaca liputan lain mengenai siri A Plague Tale, sila klik pautan ini.
Sumber: Comicbook
Jangan lupa untuk ikuti kami di TikTok!
  @gamersantaimy
Tags: A Plague Tale: RequiemDemo


Game Cuak The Inner Friend

Semalam, game first person horror bertajuk The Inner Friend dah keluar kat Steam. Game ni cane tau, tema dia “childhood fears” dimana dia akan highlight mende-mende yang budak biasanya takut yang kebiasaannya akan terkesan dalam subconscious mind seseorang..

Korang akan mengembara ke dalam dunia pelik ala-Alice in Wonderland (korang leh imagine cane kan?). Dunia ni penuh dengan menatang jadah yang korang kena elak dan lari. Tapi korang akan discover yang ultimately korang kena face-off dengan mende-mende ni.

Game ni main dengan visual yang dark dan pelik, dipadankan dengan bunyi-bunyian yang diadun dari persekitaran dan lagu latar cinematic.
Korang tengok trailer dia kat bawah. Rasa-rasa aku ada sikit-sikit macam game budak Singapore buat kat VR tu. Stifled. Game ni dapat pengiktirafan kat Gamescom dan PAX West.
Nak tau lebih lanjut sebelum download pegi site official dia.

Jangan lupa untuk ikuti kami di TikTok!
  @gamersantaimy
Tags: first personHorroPCsteamthe inner friend


Segalanya terungkai, REVENANT datang ke Apex Legends untuk membalas dendam!

Peghhhh! Tu dia treler terbaru musim ke-4 untuk Apex Legends yang juga diberi nama Assimilation telah pun keluar! Beberapa hari yang lalu, sebuah treler yang sepatutnya menampilkan hero baru bernama Forge akan hadir dalam musim terbaru ini, tetapi pada akhir yang kononya sesi bual itu, Forge telah dibunuh oleh sesuatu yang digelar Revenant! Ingat atau tidak? Kalau tak anda boleh lihat semula artikel itu disini. Nampaknya kisah tragis itu telah terungkai, apabila sebuah treler terbaru dari EA untuk Apex Legends telah menampilkan Revenant yang datang dengan pembunuhan kejam!

Seluruh treler yang penuh kejam, darah tetapi nyata Apex Legends memberi sesuatu kelainan untuk pengenalan musim ini! Serba sedikit kisah Revenant telah diberitahu dalam treler ini, lebih mengejutkan Revenant yang kini sebuah robot kejam yang dahulunya dia adalah manusia! Jom kita lihat treler sepenuhnya disini;

Kisahnya juga telah dikongsikan di diskripsi trelernya;

“Revenant sebenarnya adalah manusia. Beliau adalah hitman terkuat yang pernah ada oleh Mercenary Syndicate. Tetapi apabila pengaturcaraannya akhirnya gagal, dia melihat apa yang berubah pada dirinya oleh Hammond Robotics: mimpi buruk dengan berjalan keluli dan tiada sebarang daging di tubuhnya. Kembalinya Robotics Hammond ke Outlands telah membuakkan jiwanya untuk membalas dendam dan dia tidak akan berhenti sehingga kesemua mereka mati. Sudah tentu, dia tidak keberatan untuk mengelak seberapa banyak Legends yang menghalangnya di sepanjang jalan.”

Dalam treler ini kita boleh lihat seorang kanak-kanak perempuan menyaksikan sendiri ibu dan ayahnya mati dibunuh kejam oleh Revenant. Menurut kebocoran dari Dataminer yang dikongsikan oleh Dexerto, budak perempuan itu kemungkinan besar adalah Rosie (aka Loba) watak Legends yang akan datang. Fail dalam permainan memberi kita melihat foto watak Rosie: dia mempunyai rambut yang gelap, berombak, seperti gadis dalam video itu. Ia masuk akal bahawa Rosie akan menjadi Legenda baru untuk membalas dendam terhadap orang yang membunuh ibu bapanya.

Tapi mengenai Rosie/ Loba ini kita nantikan kemaskini berikut dan berita rasmi dari Apex Legends. Yang paling penting sekarang adalah bermain sebagai Revenant yang kejam ini dalam musim ke-4 Apex Legends bermula 4 Februari di PC, PlayStation 4 dan Xbox One.
Sumber: Dexerto; Polygon
Jangan lupa untuk ikuti kami di TikTok!
  @gamersantaimy
Tags: Apex LegendsApex Legends Season 4Apex Legends Season 4: AssimilationLobaRevenantRevenant Apex LegendsRosie


Review MSI Crosshair 15 B12U – Laptop resolusi 2K dengan rupa sci-fi

Sebagai salah satu laptop yang didedahkan pada awal tahun ini, ramai yang ingin tahu lebih lanjut tentang laptop gaming MSI Crosshair 15 varian B12U. Walaupun spec-nya nampak canggih dengan 12th Gen Intel Core i7 dan kad grafik Nvidia RTX 3060, penampilan Crosshair 15 merupakan highlight utama dengan reka bentuk bertemakan sci-fi futuristik. Walaupun penampilannya nampak mengancam, adakah laptop ini mempunyai kuasa untuk menyokong selera gaming kita? Inilah review saya untuk MSI Crosshair 15 B12U!

Reka bentuk & port I/O

Diperbuat daripada bahan plastik kukuh, MSI cipta reka bentuk laptop edisi khas ini supaya serasi dengan tema sci-fi gaming. Di bahagian luar, kita boleh lihat reka bentuk hitam yang menyerupai pintu masuk dalam kapal atau bangunan futuristik bersama logo MSI tepat di tengah serta jalur kuning di bahagian engsel.

Mengapa saya kata reka bentuknya nampak mengancam sebenarnya kerana isi di dalam. Perkara pertama yang saya nampak adalah warna gradient kuning/hijau dari atas ke bawah bersama dengan logo ‘Aim To Perform’ yang terletak di bahagian bawah kanan.

Satu perkara lagi yang saya nak tambah adalah laptop ini mempunyai edisi istimewa yang dibuat khusus untuk game Rainbow Six Extraction. Reka bentuk di laptop ini lebih menyerlah dan cantik supaya mengikut seluruh tema game tersebut. Malangnya, ini bukan laptop yang  saya sedang review untuk artikel ini.
Kembali ke topik reka bentuk, laptop ini mudah meninggalkan cap jari, jadi ia mungkin nampak agak ‘kotor’ jika tidak dijaga.
Bagi aspek mudah alih, Crosshair 15 mempunyai berat sekitar 2.3kg dan kenipisan hanya 2.69 cm. Nama pun gaming laptop, jadi tidaklah ringan seperti yang korang  fikirkan tetapi masih cukup selesa untuk bawa ke kerja atau belajar.
Di bahagian kanan laptop, terdapat satu port USB 3.2 Type-A, satu port HDMI 2.0 yang menyokong 4K 60Hz, kombo 3.5mm audio jack headphone/mikrofon dan USB 3.2 Gen 2 Type-C. Di sebelah kiri pula, terdapat satu USB 2.0 Type-A dengan satu lagi port USB 3.2 Gen 2 Type-A dan port RJ45 LAN. Port nampak lengkap, cuma tidak menyokong SD Card Reader – jadi saya sarankan korang  pakai adapter untuk isu ini.

Untuk bahagian wayarles, Crosshair 15 mempunyai Intel Killer Wi-Fi 6E untuk sambungan internet dan Bluetooth 5.2 bagi media dan pemindahan fail yang lancar. Semuanya standard di situ.
Paparan dan audio

Crosshair 15 dilengkapi dengan paparan IPS 15.6″ beresolusi 2560×1440 (2K), sambil menawarkan refresh rate setinggi 165Hz dan response time serendah 2.5ms untuk pengalaman gaming yang lancar. Seperti yang korang dapat baca, laptop ini menggunakan resolusi 2K, memang bukan calang-calang.
Mungkin ada juga yang risau jika ia boleh handle ‘2K gaming’ pada tetapan maksimum, tetapi jangan risau. Persoalan korang akan dijawab kemudian di bawah.
Sesiapa yang ingin menggunakan laptop ini untuk tujuan produktiviti mungkin adalah masalah kerana paparan hanya mempunyai 45% NTSC Color Gamut. Memang susah untuk capai hasilkan yang korang inginkan tetapi sekurang-kurangnya ia boleh menguruskan hal editing asas. Akhir sekali, laptop ini dilengkapi ciri ‘Anti Glare’ yang membantu menghalangi pantulan apabila bekerja di bawah cahaya yang terlalu terang.

Audio laptop ini dibekalkan oleh dua pembesar suara 2 Watt yang separuh sesuai untuk kedua-dua gaming dan menonton media/ mendengar muzik. Walaupun mempunyai sijil Audio Hi-Res, audio tidaklah bagus seperti yang saya sangkakan.
Kelantangan maksimum pun masih tidak kuat, dan bahagian bass tidak memberi efek “dentum” yang memuaskan. Seperti biasa, saya sentiasa mengesyorkan korang untuk menggunakan headset apabila gaming kerana itulah pengalaman paling definitif.
Keyboard

Saya menjelaskan awal tadi bahawa laptop ini mempunyai reka bentuk yang menarik. Ini termasuk keyboard sekali yang berbentuk saiz penuh termasuk ‘number pad’. Ciri paling menonjol pasti adalah lampu RGB ‘Spectrum Backlighting’  yang memberikan imej lebih eksklusif dan bergaya kepada laptop ini. Warna RGB di keyboard pun diilhamkan oleh R6 Extraction di mana kekekunci WASD diperbuat dari bahan lut sinar dan diserlahkan dengan warna kuning terang. Sangat-sangat bergaya!

Dari segi keselesaan, penambahan numpad memudahkan urusan kerja saya tetapi disebabkan jari saya besar, itu mengakibatkan beberapa masalah semasa menaip kerana majoriti butang agak kecil.
Prestasi dan keputusan benchmark
Kita akhirnya sampai ke bahagian yang paling ditunggu-tunggu sekali! Adakah laptop ini mampu menguruskan game AAA terkini pada tetapan maksimum?
Unit review MSI Crosshair 15 B12U kami dilengkapi dengan pemproses 12th Gen Intel Core i9-12700H, kad grafik RTX 3060 6GB, storan 1TB NVMe SSD dan memori 16GB DDR4. Untuk mereka  yang kata “Itu je ke spec-nya?” Korang tersilap, sebab ada dua lagi varian yang menawarkan kad grafik hingga RTX 3070 Ti dan pemproses sehingga Intel Core i9.
Tanpa melengahkan masa lagi, berikut adalah keputusan saya semasa menguji MSI Crosshair 15.
3D Mark: 8,876
PC Mark: 6,954
Setiap game telah diuji menggunakan mode Performance Boost, dan nampaknya ia tidak dapat memenuhi syarat 60 FPS di resolusi 2K dalam tetapan maksimum bagi game AAA. Hanya dengan menghidupkan ciri DLSS dan memilih tetapan grafik lebih rendah seperti ‘Medium’ atau ‘High’, barulah kita boleh mendapatkan frame rate yang lebih baik.
Rainbow Six Extraction: 79 FPS (Ultra Setting)

Biasanya kami akan memperolehi FPS sekitar 90 dalam kebanyakan game shooter – oleh itu, tiada masalah untuk menukar tetapan kepada Very High. Korang masih akan mendapat FPS sekitar 90+. Tetapi kalau anda gamer sejati, kita tahu yang kebanyakan orang tidak akan main game tembak-tembak pada resolusi tinggi dan lebih mementingkan resolusi 1080p untuk prestasi dan frame rate yang lebih stabil.
Assassin’s Creed Valhalla: 41 FPS (Ultra Setting)

Prestasi yang agak mengecewakan di resolusi 2K. Saya tidak akan capai 60 FPS melainkan jika menukar resolusi ke 1080P atau mengurangkan tetapan grafik hingga ke paling minimum.
Dying Light 2: 30 FPS(Ultra Setting, DLSS On)

Saya tidak mengesyorkan sama sekali untuk aktifkan ray tracing kerana kadar penggunaan GPU terlalu tinggi.
Secara keseluruhan, MSI Crosshair 15 sebenarnya dapat menguruskan kebanyakan game tanpa masalah tetapi korang kena faham limitasi grafik. Jika semua nak main pada Ultra Setting, al-kisahnya memang meletup lah laptop ini. Bab urusan produktiviti dan multitasking, memang tiada masalah di mana saya buka lebih 10 tab di Chrome tanpa mengalami sebarang lag.
Jangka hayat bateri dan isu pemanasan

Solusi ‘thermal’ dijaga oleh teknologi Cooler Boost 5 yang menampilkan setup dua kipas bersama 6 heatpipe. MSI mereka semula heatpipe ini dan menjadikan setiap satu lebih nipis berbanding generasi sebelum supaya kipas dapat menghilangkan haba dengan lebih cepat dari sistem. Selain itu, radiator terletak di tiga sisi laptop untuk memudahkan penyejukan yang kemudian dibantu lagi oleh reka bentuk honeycomb di bahagian bawah.
Satu lagi perkara yang saya suka adalah kita tidak akan rasa kesan haba pada tempat letak tangan. Itu pernah menjadi masalah pada ketika dahulu sehingga saya terpaksa berhenti main game kerana tidak tahan haba di bahagian letak tangan. Nasib baik lah Crosshair 15 tidak mempunyai isu ini dan saya boleh teruskan gaming dengan selesa.

Disebabkan ini adalah laptop gaming, jangan pula korang harapkan bateri yang tahan lama. Crosshair 15 mempunyai bateri  53.5 Whr dan jika digunakan untuk kerja biasa seperti menonton video atau menaip, ia boleh bertahan selama kira-kira 3-4 jam (jika disambungkan ke internet).
Untuk gaming, bateri tidak akan bertahan walaupun sejam tetapi sudah tentu, ini adalah perkara biasa untuk laptop gaming. Pesanan saya adalah untuk sentiasa menyambung laptop kepada sumber kuasa eksternal setiap kali  melakukan tugasan intensif seperti gaming atau mengedit video.
Pendapat

MSI sentiasa mengutamakan prestasi tetapi nampaknya mereka kini cuba mencuri perhatian dengan penampilan serba baru. Bersama keyboard yang bergaya dan skema warna ala-ala sci-fi, rasanya ini akan menjadi rebutan di kalangan gamer yang suka nilai estetika.
Prestasi pun boleh tahan dan dapat menjalankan pelbagai game atau aplikasi editing tanpa masalah. Cuma, jangan lah terlalu mendesak laptop ini seperti ‘main Cyberpunk 2077 di tetapan maksimum’. Secara keseluruhan, MSI Crosshair 15 adalah laptop gaming berbaloi yang korang boleh beli pada tahun ini.
Buat masa ini, terdapat tiga model di Malaysia, termasuk RTX 3070 Ti, RTX 3070 dan RTX 3060 manakala CPU boleh dinaik taraf hingga ke 12th Gen Intel Core i9. Kalau inginkan yang paling istimewa, pilihan paling jelas sudah tentu adalah edisi Rainbow Six Extraction.
Untuk belajar lebih lanjut tentang MSI Crosshair 15 B12U, korang boleh layari halaman produk di SINI.

Jangan lupa untuk ikuti kami di TikTok!
  @gamersantaimy
Tags: LaptopMSIMSI Crosshair 15 B12Ureview


Gameplay Black Myth: Wukong didedahkan! Game next-gen ala-ala Journey to the West!

Semua orang sedang tertanya-tanya tentang game next-gen Sony dan Microsoft, tetapi kita terlepas satu game yang saya rasa kehebatannya saing-saing mereka semua. Black Myth: Wukong adalah namanya dan kalau saya ingin jelaskan secara ringkas, game ini adalah usaha sebuah studio daripada China untuk menghasilkan permainan video action-adventure yang diilhamkan oleh Dark Souls. Dengan ciri-ciri seperti seni mempertahankan diri cina, raksasa menakutkan dan ilmu mistik cina, ia boleh disamakan dengan konsep Journey to the West..

Di laman web rasmi Heishenshua, para pemaju mengatakan bahawa mereka menyasarkan PC dan “semua platform utama”, tetapi mereka juga ingin menghasilkan versi permainan yang dapat dimainkan di pelantar cloud streaming.

Anda dapat menonton gameplay kualiti 13 minit Black Myth: Wukong di atas. Kita dapat melihat gameplay yang diambil daripada game engine, UI, beberapa animasi yang luar biasa, dan persekitarannya yang terperinci. Bahagian yang saya paling suka ialah apabila pemain dapat berubah menjadi serangga terbang untuk mengelakkan musuh, yang bagi saya ialah fitur stealth yang sangat unik berbanding permainan lain.
Lebih banyak maklumat tentang studio dan Black Myth: Wukong boleh dilihat di laman web rasmi kerana mereka tidak mempunyai Facebook atau Twitter. Jika anda menggunakan WeChat, terdapat juga pautan ke profil awam mereka di halaman sosial tersebut.

Sejujurnya, tahap kualitinya sama hebat dengan mana-mana game PS5 atau Xbox Series X yang didedahkan. Sehingga lebih banyak maklumat diumumkan, itu sahaja yang saya tahu. Apa pendapat anda tentang game ini? Mari kongsi dengan saya di ruang komen.
Jangan lupa untuk ikuti kami di TikTok!
  @gamersantaimy
Tags: Black Myth: Wukongnext genPC


Team SMG mengumumkan pasukan Dota 2! Terdiri daripada Mushi, Neah666, vtFαded, Ah Fu & Ninjaboogie!

Diumumkan hari ini, pasukan Dota 2 untuk rantau Asia Tenggara telah didedahkan dan terdiri daripada 4 pemain daripada Malaysia. Nama pemain yang bakal berjuang ini ialah Chai “Mushi” Yee Fung, Michael “ninjaboogie” Ross Jr, Cheng “vtFαded” Jia Hao, Tue “ah fu” Soon Chuan, dan Muhammad Ammar “neah666” Rasulli di mana mereka akan bersaing dalam pusingan kelayakan akan datang untuk 2021 Dota Pro Circuit, dengan harapan dapat masuk ke Upper Division untuk liga serantau. Dengan beberapa veteran berjaya dan bakat muda, Team SMG Dota 2 pasti akan memberi cabaran baru kepada pesaing-pesaing lain.

We are proud to announce the formation of the Team SMG Dota 2 squad in Southeast Asia:@Mushi_Chai @ninjaboogiee @vtFaded @AhfuDota @neahdota

The squad will be participating in the upcoming Dota Pro Circuit 2021 – Southeast Asia Upper Division Closed Qualifiers on 4th Jan. pic.twitter.com/WsvrsB1NQp
— Team SMG (@TeamSMGofficial) January 2, 2021

Diasaskan oleh penyanyi Singapura dan pengasas Team Still Moving under Gunfire (SMG), JJ Lin, berikut adalah komen beliau tentang pembentukan pasukan:
“Dota 2 adalah permainan yang sangat saya gemari sejak saya kecil. Hari ini kami akhirnya membawanya ke tahap profesional dengan mengumumkan bahagian Team SMG Dota 2, ‘game on’!”
Pada asalnya, SMG hanya memfokuskan pada Arena of Valor, tetapi telah berkembang kepada PUBG, Mobile Legends, dan kini Dota. Bagi ahli pasukan, Mushi adalah pemain legenda daripada Malaysia tetapi telah menghabiskan beberapa tahun lepas bertukar antara pasukan untuk mencari rentak sendiri. Ini adalah peluang yang bagus untuk dirinya kerana berada di persekitaran yang lebih stabil bersama pemain-pemain veteran lain.
Ninjaboogie, yang berasal daripada Filipina, pun memiliki nasib yang sama, setelah meninggalkan Mineski pada penghujung The International 2019. Dia dan Mushi pernah bermain bersama dan ini mungkin memberi persefahaman yang kuat di peringkat kelayakan akan datang.
Cheng “vtFαded” Jia Hao daripada Malaysia, juga menunjukkan prestasi yang hebat pada penghujung 2018 dengan Geek Fam tetapi sejak itu bermain untuk tujuh pasukan berbeza. Tue “ah fu” Chuan pula adalah seorang lagi pemain veteran daripada Malaysia, yang terkenal dengan persembahannya yang luar biasa di TI7 di mana dia membantu membawa LGD.Forever Young untuk mendapatkan tempat ketiga.
Muhammad “Neah666” Bin Jamil merupakan bakat muda untuk pasukan, dan sebenarnya sudah lama aktif dalam arena profesional Dota 2. Ini adalah peluang yang baik untuk Neah666 menampilkan kekuatannya dengan pemain-pemain veteran lain di sisi.

Itu sahaja maklumat buat masa ini. Jika anda berminat untuk tahu lebih, sila ikuti laman rasmi Facebook mereka di sini.
 Muat turun di sini

Dota 2Developer: ValveRelease Date: 2013-07-09Microsoft Windows

Dota 2 adalah permainan multiplayer online battle arena yang dikembangkan dan diterbitkan oleh Valve. Permainan ini adalah sekuel kepada Defence of the Ancients, yang merupakan mod buatan masyarakat untuk Warcraft III: Reign of Chaos dan expansion pack, The Frozen Throne, daripada Blizzard Entertainment.

Jangan lupa untuk ikuti kami di TikTok!
  @gamersantaimy
Tags: Asia TenggaraDota 2EsportsTeam SMG


Punishing: Gray Raven menjemput pemain untuk cuba ujian beta tertutup di Android!

Pemaju Kuro Game menjemput pemain Android (pemain iOS boleh sertai tidak lama lagi) untuk mendaftar ujian beta Punishing: Gray Raven sekarang melalui Facebook & Twitter! Sebanyak tiga ribu pemain dapat merasakan pertempuran cyberpunk action-RPG yang hebat sebelum pelancaran penuhnya pada akhir musim panas ini.

Punishing: Gray Raven adalah sebuah action-RPG free-to-play untuk Android dan iOS. Berlangsung di dunia cyberpunk gelap pasca-apokaliptik, dunia ini telah ditawan oleh mesin dan android yang diserang oleh virus biomekanik yang dikenali sebagai The Punishing. Sisa-sisa terakhir umat manusia telah melarikan diri ke stesen angkasa Babylonia, dan unit pasukan khas Gray Raven memimpin misi untuk mengambil semula planet mereka yang hilang.

Pendaftaran kini dibuka, bermula dari 19 Mei hingga 25 Mei. Pemain yang terpilih akan dapat memuat turun permainan dan bermain pada 27 Mei. Pemain beta akan diberikan sejumlah sumber dalam permainan untuk memberi mereka kelebihan dalam pertempuran. Pemain beta akan menerima:

15,000 Black Cards
10,000 Basic Character Research Tickets
7,500 Targeted Weapon Research Tickets
10 Medium Serum Bundles

Versi Android beta tertutup berjalan selama satu minggu. Kemajuan permainan akan hilang setelah beta tetapi, tetapi sumber permainan akan bersambung ke versi penuh. Versi penuh Punishing: Gray Raven dilancarkan pada musim panas ini. Malangnya, tarikh rasmi tidak didedahkan.

Jangan lupa untuk ikuti kami di TikTok!
  @gamersantaimy
Tags: Androidclosed betaiOSKuro GamePunishing: Gray Ravenujian beta tertutup


Stok PS5 semakin meningkat di Asia pada 2023, bak kata CEO SIE!

Semenjak keluaran pertama produk ini pada November 2020, sudah berjuta-juta unit telah berjaya dijual oleh Sony. Namun, masalah kekurangan stok tetap muncul membuatkan para pengguna berasa geram. Hal ini kerana kekurangan rantaian bekalan yang mengehadkan keluaran PS5, kini, terdapat khabar berita bahawa di Asia pada tahun hadapan akan mendapat peningkatan stok untuk produk ini.

Jim Ryan, CEO Sony Interactive Entertainment telah menyatakan semasa PlayStation Partner Awards 2022, bahawa lebih banyak konsol PS5 akan dihantar ke Asia dan Jepun mulai tahun 2023 nanti. Disebabkan isu kekurangan cip, pembuatan PS5 menjadi perlahan dan menyebabkan kekurangan stok dikeluarkan. Dia berterima kasih kepada orang ramai yang memahami dan memohon maaf atas masalah tersebut.

“Kami ingin memaklumkan kepada semua orang bahawa kami telah menyelesaikan isu bekalan jangka panjang PlayStation 5 dan akan dapat menghantar kepada pelanggan di Jepun dan Asia bermula pada musim beli-belah akhir tahun ini hingga 2023. Kami memohon maaf atas kesulitan yang berlaku… Walau bagaimanapun, saya amat berterima kasih atas pemahaman dan kerjasama semua orang.”

Ketika PS5 dikeluarkan, dunia ketika itu sedang berada di fasa pandemik secara global. Perkara ini sahaja sudah mampu mengganggu rantaian bekalan dan pada masa yang sama juga terdapat kekurangan semikonduktor di seluruh dunia. Semikonduktor merupakan barangan penting dalam penciptaan elektronik, daripada kereta hingga ke konsol. Tanpanya, Sony tidak dapat menghasilkan PS5 yang mencukupi untuk memenuhi permintaan pengguna.
Jim Ryan tidak menyatakan bagaimana Sony menyelesaikan masalah kekurangan semikonduktor tersebut, malah dia hanya berkata bahawa masalah tersebut telah berjaya diatasi. Masih belum ada khabar berita bila PS5 akan tersedia di pasaran pada 2023, memandangkan Sony telah menaikkan harga produknya itu di negara tertentu akibat masalah ekonomi, Malaysia juga tidak terkecuali. Jadi tidak tahu jika mereka akan menurunkan semula harga PS5 selepas bekalan stok baru tersedia.

Kepada anda yang ingin miliki PS5 boleh siap sedia untuk menunggu stok konsol next-gen ini dalam masa terdekat. Jadi jangan lupa ikuti Gamer Santai untuk segala liputan tentang Sony, game, anime dan banyak lagi.
Jangan lupa untuk ikuti kami di TikTok!
  @gamersantaimy
Tags: playstation 5Sony Interactive EntertainmentSony PlayStation


Permainan Aksi Menembak Sci-Fi yang Mendebarkan “GIGANTIC X” kini hadir secara global!

Sebuah permainan yang dimajukan oleh ActionSquare iaitu Gigantic X nampaknya telah hadir secara global. Sebelum ini permainan ini telah dibuka untuk pra-pendaftaran, kini anda boleh memuat turunya di Google Play Store dan iOS.

Gigantic X merupakan permainan menembak dengan kawalan yang halus dan intuitif bersama-sama dengan tindakan mendebarkan di medan perang. Permainan ini berlaku di planet intergalaksi pada masa depan di mana spesies manusia dan alien bertembung antara satu sama lain untuk mendapatkan sumber dan keselamatan. Pemain menjadi tentera upahan syarikat-syarikat besar dan menyelesaikan misi untuk melawan pelbagai jenis alien.

Mod Permainan;

Mod Pemain Persendirian – Pemain dapat menaikkan level serta memberi tingkatan senjata dan gear mereka menggunakan sumber yang dikumpulkan dalam misi pemain tunggal yang berbeza. Misi terdapat pelbagai objektif dari penerokaan, serbuan dan pertahanan.
Mod Bilangan Pemain – Apabila pemain telah bersedia, mereka akan dijemput untuk permainan mutiplayer untuk berpasukan bersama pemain lain bagi mengalahkan msii dan serbuan yang paling mencabar. Satu lagi mod dalam perancangan iaitu mod PvP dan akan tersedia dalam bulan-bulan yang akan datang.

Ciri Permainan;

Three Unique Mercenaries – Scardy, Rhea dan Titan ketiga watak ini mempunyai latar belakang yang berbeza tetapi mempunyai jaring yang sama untuk menyelesaikan misi yang sama. Setiap watak mempunyai senjata dan gear yang berbeza serta mempunyai cara permainan tersendiri. Scardy lebih kepada watak yang seimbang dan memberi kerosakan seimbang; Rhea menyokong pertempuran dengan pelbagai kemahiran utiliti (bukan seorang penyembuh!); Titan melawan musuh dalam huru hara.

32 Raid Bosses yang Berbeza – Para tentera upahan berdiri di hadapan bagi melindungi habitat manusia. Mereka perlu bekerjasama untuk mempelajari corak pertempuran bagi menentang bos-bos alien!

Tentera upahan perlu mempelajari sasaran mereka dengan teliti untuk menyediakan senjata dan gear yang tepat, dan bagaimana melaksanakan strategi mereka. Setiap misi akan menjadi pengalaman permainan dinamik yang bermula dari persiapan yang teliti untuk pelaksanaan yang sempurna.

Jadi bagi peminat permainan menembak seperti ini, anda boleh lah memuat turun permainan Gigantic X ini di Android dan iOS. Jangan lupa untuk melayari serta mengikuti laman web dan laman sosial media Gigantic X seperti Youtube dan Facebook untuk kemaskini terkini.
Jangan lupa untuk ikuti kami di TikTok!
  @gamersantaimy
Tags: Action ShooterActionSquareGigantic Xmobile gamesPermainan Menembak


Kelas dan Ekspedisi Baru Untuk MapleStory M

Pada 24 Mei, Nexon telah mengumumkan kemaskini utama mereka yang padat dengan kandungan yang seronok untuk game mudah alih MMORPG mereka iaitu MapleStory M.

2 kelas pengembara terbaru iaitu Buccaneer dan Marksman menyertai game ini beserta kemaskini tambahan seperti Link Skill dan Secondary Weapons. Kelas Buccaneer Explorer memberikan keupayaan untuk bertempur dengan jarak dekat dengan menggunakan serangan overpowered charge. Kelas Marksman Explorer pula sangat bahaya dengan kebolehan menggunakan crossbow dimana dalam jarak dekat memberikan peluang serangan kritikal yang tinggi dan dari jarak jauh pula memberikan final damage yang tinggi.

2 kelas baru ini menyertai kumpulan sedia ada untuk menewaskan boss terbaru Expedition, iaitu Corrupted Empress Cygnus. Selepas menewaskan boss ini, pemain boleh mendapatkan Dream Stone yang boleh digunakan untuk menempa “Empress Equipment Set”.

Antara kandungan lain dalam kemaskini ini adalah Link Skill yang membolehkan watak dalam server yang sama mempelajari special skill. Untuk ciri secondary weapon, pemain kini boleh menggunakan 2 senjata untuk mencuba kombinasi serangan yang baru, tidak seperti sebelum ini.
Mulai sekarang, terdapat juga in-game events. Antaranya adalah:
New Explorers Burning Event: Akan berlansung hingga 19 June, Explorer baru dari level 3 hingga 75 akan diberikan 3 bonus level tambahan setiap kali level up.
New Explorers Growth Support Event: Hingga 19 Jun, Explorer baru yang mencapai level tertentu akan mendapat Growth Support Box istimewa.
New Explorers Celebration On-Time Event: Sehingga 30 Mei, pemain yang log ke dalam permainan akan menerima ganjaran istimewa seperti Pet Package, Character Slot Coupon, uto-Battle Charge Ticket, Epic Mysterious Weapon/Armor Whetstone.
Turnabout Event: Hingga 6 Jun, pemain boleh mendapatkan ganjaran yang sukar didapati dengan membuka kotak Turnabout Events.
BBQ Event: Dari 6 hingga 19 Jun, pemain boleh mendapatkan resipi BBQ daripada pemburuan untuk mencipta sajian hebat selepas menamatkan mini game masakan.
Sumber: mmoculture
Jangan lupa untuk ikuti kami di TikTok!
  @gamersantaimy
Tags: AndroidiOSMapleStory Mnexon


Code Geass: Lelouch of the Rebellion Lost Stories akan dilancarkan tahun depan!

DMM Games telah mengumumkan bahawa permainan sosial, Code Geass: Lelouch of the Rebellion Lost Stories sedang memulakan semula proses pembangunan dengan f4samurai sebagai pembangun. Syarikat itu juga mendedahkan bahawa permainan itu juga akan dilancarkan ke PC dan versi mobile pada musim bunga 2022. DMM Games juga mendedahkan video teaser untuk mempromosikan permainan itu.

Bukan itu sahaja, syarikat itu juga mendedahkan visual baru oleh Yuriko Chiba dan Eiji Nakada, pengarah anime Code Geass.

Code Geass: Lelouch of the Rebellion Lost Stories akan menampilkan cerita baru dengan lakonan suara penuh. Segmen dengan Knightmare Frames juga dihasilkan penuh dalam 3D. Watak utama permainan yang direka oleh Shirabi  memperkenalkan dua reka bentuk berlainan jantina. Jadi pemain boleh memilih untuk memegang watak lelaki atau perempuan dalam permainan. Anda akan bekerja dengan Lelouch dan Order of the Black Knights pada permulaan permainan.

Pendulum ialah reka bentuk Knightmare Frame yang asal direka oleh Astrys untuk permainan itu. Watak utama akan memandu Pendulum dalam cerita permainan.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Permainan aksi RPG ini pada mulanya dijadualkan untuk dilancarkan pada musim sejuk 2017 sebagai permainan browser PC. Tetapi ia kemudiannya disenaraikan tanpa tarikh pelepasan.  Code Geass: Lelouch of the Rebellion Lost Stories juga akan dilancarkan untuk DMM Games Player untuk Windows, iOS dan Android. Kumpulan rock, FLOW yang juga menyanyikan lagu pembukaan anime Code Geass juga kembali untuk mempersembahkan lagu tema permainan bertajuk “Pendulum.” Permainan ini akan percuma untuk dimainkan dengan pembelian dalam permainan tersedia.
Code Geass juga mempunyai mobile game lain yang bertajuk, Code Geass: Genesis Re;CODE yang baru sahaja dilancarkan pada bulan lepas. Untuk mendapatkan liputan lain mengenai Code Geass, sila klik pada pautan ini.
Sumber: ANN
Jangan lupa untuk ikuti kami di TikTok!
  @gamersantaimy
Tags: Code GeassCode Geass: Lelouch of the Rebellion Lost StoriesDMM Games


Anime Dragon Age: Absolution diumumkan oleh Netflix

Berdasarkan siri game popular oleh BioWare, Netflix telah mendedahkan adaptasi anime Dragon Age: Absolution. Bekerjasama dengan BioWare dan EA, Netflix membuat siri animasi enam episod yang bakal membuat debut pada bulan Disember ini, hanya di Netflix. Seperti biasa, sebuah trailer juga disertakan bersama pengumuman ini, supaya peminat dapat melihat aksi yang akan berlangsung. Malangnya, buat masa ini, mereka tidak kata secara tepat bila ia akan ditayangkan pada bulan Disember.

Menurut pernyataan rasmi daripada Netflix, anime ini akan berlangsung di Tevinter – salah satu lokasi bagi game Dragon Age akan datang, Dragon Age: Dreadwolf. Walaupun begitu, ia akan menampilkan barisan watak baru, yang mempunyai kaitan minimum dengan game. BioWare terkenal kerana sering menghubungkan game mereka dengan media lain, biasanya buku atau komik. Dalam erti kata lain, anime ini pasti ada kaitan dengan game, cuma kita tidak tahu dalam cara bagaimana.

Berikut adalah rumusan oleh Netflix:
“Dicipta dengan kerjasama BioWare (pencipta francais game Dragon Age), Dragon Age: Absolution berlangsung di Tevinter dan menampilkan himpunan watak baru yang diilhamkan oleh tradisi Dragon Age, termasuk elf, mage, knight, Qunari, Red Templar, Demon dan kejutan istimewa lain.”“Sejak membuat debut pada tahun 2009, francais game yang memenangi anugerah telah membawa pemain ke dunia Thedas dengan jalan cerita yang kaya, watak yang tidak dapat dilupakan dan tempat yang indah dan bahaya untuk ditemui.”Game Dragon Age akan datang, Dragon Age: Dreadwolf, akan menjadi pengalaman tertumpu kepada single-player yang akan lebih mengembangkan pengembaraan luar biasa ini.”

Anime ini akan diterbitkan oleh Red Dog Culture House bersama Mairghread Scott sebagai pengarah. Sebelum ini, Scott pernah terlibat sebahagian besar dalam menulis kredit untuk projek seperti Guardians of the Galaxy, Avengers Assemble dan Transformers Prime.
Apa pendapat korang tentang Dragon Age: Absolution? Adakah anime ini akan menjadi sama gempak seperti versi game? Kongsi pendapat korang di ruang komen nanti.
Untuk segala liputan kami tentang anime, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: animeDragon Age: Absolutionnetflix


Fortnite buang mekanik membina bangunan dalam mode “battle royale”

Fortnite membuat perubahan yang drastik kepada gameplay permainannya dengan membuang mekanik yang penting iaitu, mekanik membina bangunan dalam mode “battle royale” pada “Chapter 3 Season 2” ini. Sejak game ini dilancarkan lagi, ianya sudah terkenal dengan mekanik ini dan menarik berjuta-juta pemain sehingga kini.

“Chapter 3 Season 2” tiba dengan perubahan gameplay dan mengubah cara kita bermain. Dengan mekanik “membina bangunan” dibuang, Epic Games menambah mekanik baharu yang dinamakan “Overshield”. Mekanik ini akan melindungi “shield” dan “health” kita dan mengisi semula secara automatik.

Dengan adanya mekanik “Overshield”, mereka juga telah menambah beberapa pergerakan yang serasi untuk dimainkan iaitu dengan menambah kelajuan pada pergerakkan kita untuk bermain dalam pace yang laju. Tambahan, Fortnite menawarkan “Mantling” yang membolehkan pemain memanjat pada bangunan, bukit dan tebing untuk menarik diri kita naik keatas. Korang boleh tengok senarai penuh perubahan di Epic Games Store.
Terdapat rumors yang mengatakan bahawa ini adalah pengenalan untuk mode terbaru mereka iaitu “no-build mode”. Mekanik membina bangunan ini akan kekal dalam mode lain seperti “arena/competitve modes, Team Rumble” dan “Creative Islands”.

Pada Chapter 3 Season 2 ini, mereka juga tambah Doctor Strange dan Prowler dalam “Battle Pass”. Sebelum ini, banyak watak Marvel yang telah ditambah dalam game ini seperti Spider-man, Captain America, Thor dan lain-lain.
Dengan tiada mekanik membina bangunan dalam mode battle royale Fortnite, mesti banyak yang boleh dicuba untuk menang game ini. Berminat dengan game Fortnite, korang boleh download sekarang secara percuma di PC, Playstation 4,  Playstation 5, Nintendo Switch, Xbox One, dan Xbox Series X/S. Untuk banyak lagi berita tentang Fortnite, sila klik pautan ini.

Sumber: Gamerant
Jangan lupa untuk ikuti kami di TikTok!
  @gamersantaimy


Ultraman Z ialah ULTRA terbaru untuk menyelamatkan dunia! Sinopsis dan info tentang 3 bentuk perubahannya!

Diumumkan secara rasmi oleh Tsuburaya, memperkenalkan Ultraman Z! Bersama dengan pendedahan Ultraman Z (disebut sebagai Zett) yang merupakan anak murid kepada Ultraman Zero, mereka juga mendedahkan sinopsis siri Ultra terbaru ini. Berikut adalah rumusan:

Hero Ultra terbaru ialah Ultraman Z! Sentiasa kagu dengan kehebatan Zero, Ultraman Z bekerja keras untuk menjadi anggota “Inter Galactic Defense Force.” Dengan semangat yang diwarisi daripada gurunya Zero, Z ialah seorang Ultraman yang selalu maju ke hadapan.
Dalam siri ini, protagonis yang berubah menjadi Ultraman Z adalah Haruki Natsukawa (dilakonkan oleh Kohshu Hirano), anggota pasukan anti-monster robot “STORAGE“. Siri Ultraman ke-24 ini akan memaparkan kisah di mana Z dan Haruki akan berkembang bersama.

Ultra Z Riser adalah peranti yang diberikan kepada Ultraman Z dan sebenarnya dihasilkan di Land of Light. Dengan mendaftarkan “Ultra Access Card” setiap pengguna dan mengimbas tiga “Ultra Medal” yang mengandungi kuasa Ultraman sebelumnya, Ultraman Z pun boleh menggunakan kekuatan yang sama.
Berikut adalah perubahan bentuk Ultraman Z:
Ultraman Z Alpha Edge

Z berubah menjadi Alpha Edge menggunakan Ultra Medal dengan kekuatan: Seven, Leo, dan Zero. Bentuk pantas ini mahir dalam ilmu pertempuran angkasa yang diwarisi daripada tuannya dan fokus kepada gerakan pantas menggunakan karate.
Ultraman Z Beta Smash

Z berubah menjadi Beta Smash menggunakan Ultra Medal daripada Ultra Brothers legenda: Ultraman, Ace, dan Taro. Bentuk hebat ini mempunyai gaya pertempuran yang bermaruah dan mengkhususkan diri dalam pertempuran jenis gusti yang berani.
Ultraman Z Gamma Future

Z berubah menjadi Gamma Future menggunakan Ultra Medal yang membawa harapan: Tiga, Dyna, dan Gaia. Bentuk psikik ini bertarung dengan kekuatan misteri. Dia mahir dalam serangan laser versatil dan bertarung dengan licik seperti ahli sihir.
Bersiap sedia untuk debut pertama pahlawan Ultra generasi seterusnya! Siri baru ini dilancarkan pada 20 Jun 2020! Untuk lebih banyak maklumat mengenai siri Ultraman Z, mari baca di halaman rasminya.
Jangan lupa untuk ikuti kami di TikTok!
  @gamersantaimy
Tags: TsuburayaUltra Z RiserUltramanUltraman ZUltraman Z Alpha EdgeUltraman Z Beta SmashUltraman Z Gamma FutureUltraman Zero


MSI mendedahkan barisan produk gaming untuk 2022, termasuk laptop, desktop, monitor, GPU & banyak lagi!

Acara COMPUTEX 2022 sudah pun bermula dan hari ini MSI telah mempamerkan barisan produknya 2022 termasuk laptop, desktop, monitor, GPU & banyak lagi kepada orang ramai. Dibuat untuk para gamer dan content creator, barisan produk ini menampilkan prestasi tanpa kompromi dan kelancaran tanpa had. Apa yang bakal MSI keluarkan untuk 2022? Mari kita lihat!

Laptop gaming Titan GT77

Merupakan pemenang kepada  2022 COMPUTEX Best Choice Golden/Red Dot Award, Titan GT77 adalah pengganti desktop gaming yang benar-benar menepati maksud namanya dan menjanjikan tahap prestasi seterusnya, solusi penyejukan bagus serta ciri-ciri yang menakjubkan.

Lebih banyak info akan didedahkan semasa acara MSIology: Ahead of the Curve.
Desktop gaming MAG Trident S 5M

MAG Trident S 5M ialah desktop khusus untuk cloud dan mobile gaming. Apa yang para gamer perlu lakukan ialah mengaktifkan MSI APP Player melalui perisian Game Stadium, bersama dengan XBOX GAME PASS ULTIMATE percuma selama 30 hari, anda sudah bersedia untuk menikmati game kegemaran.
MAG Trident S 5M dilengkapi dengan APU AMD Ryzen 7 dan teknologi Super Resolution FidelityFX, yang boleh meningkatkan bilangan frame rate sebanyak 2.4 kali manakala motherboard dilengkapi dengan 2 set slot SSD PCIe Gen 3 dan slot hard drive 2.5 inci.
Monitor gaming MEG 342C QD-OLED (curved)
MSI MEG 342C QD-OLED mempunyai paparan UWQHD (3440 x 1440) dan sangat sesuai dengan kebanyakan game dengan kelengkungan 1800R.  Dengan panel OLED, ia menyokong teknologi MSI True Color dan Premium Color Mode. Warnanya lebih tepat iaitu sehingga 99.3% DCI-P3, 97.8% Adobe RGB dan 139.1% sRGB untuk pengalaman gaming yang realistik dan hiburan harian. Bersama response time serendah GtG 0.1 ms dan refresh rate 175 Hz, kita sentiasa mempunyai kelebihan ke atas persaingan.
Selain pemproses dalaman yang boleh dikawal jauh oleh telefon pintar, monitor ini mempunyai teknologi  Sound Tune AI noise canceling, Smart, PBP/PIP, penukaran profil dan fungsi KVM melalui aplikasi Gaming OSD.
Siri monitor Modern MD272

Sebagai pemenang untuk 2022 Best Choice Award dan 2021 Red Dot Design Award Winner, siri MD272 Moden membawa penjagaan mata & persekitaran ergonomik untuk semua pengguna. Dengan teknologi Less Blue Light PRO dan Anti-flicker, monitor ini melindungi mata anda sambil mengekalkan warna yang terang.
Dengan reka bentuk mesra pengguna seperti standboleh laras 4 hala,, paparan Type-C & penghantaran kuasa 65W, dua pembesar suara dan aplikasi Productivity Intelligence  (P.I.) yang menyokong suis KVM, siri Modern MD272 telah diiktiraf secara positif di seluruh dunia.
Modern AM242 & PC All-in-One AM272

Menampilkan perisian MSI Cloud Center, Modern AM242 dan PC AIO AM272 menawarkan private cloud kepada pengguna  dan membantu backup fail antara peranti Android dan IOS. Hanya satu klik dan MSI Cloud Center akan backup semua foto dan video anda secara automatik ke ruang yang ditetapkan dalam persekitaran internet yang selamat.
Spesifikasi lain termasuk teknologi penjagaan mata, kamera web FHD dalam dan stand ergonomik dengan panel IPS untuk pengalaman tontonan yang dipertingkatkan.
Kad grafik GeForce RTXTM 3090 Ti SUPRIM X 24G

Berdasarkan GeForce RTXTM 3090 Ti, kad grafik SUPRIM direka untuk prestasi, dan kecekapan. Disejukkan dengan sistem MSI TRI FROZR 2S, haba dilesapkan secara berkesan daripada komponen kritikal dengan TORX FAN 4.0, sehingga 8  Core Pipe, sirip Airflow Control  dan plat asas tembaga.
Kad grafik GeForce RTX™ 3090 Ti Gaming X TRIO 24G

Merupakan versi terbaru untuk siri MSI GAMING yang mengutamakan prestasi, dan kecekapan bunyi rendah. Bersama sistem penyejukan TRI FROZR 2, ia mampu mengawal penggunaan kuasa GeForce RTXTM 3090 Ti yang tinggi. Selain itu, reka bentuk TORX Fan 4.0 dengan sepasang bilah kipas memfokuskan aliran udara ke dalam TRI FROZR 2.
Keyboard gaming VIGOR GK71 SONIC

VIGOR GK71 SONIC ialah keyboard berfokuskan esports, dengan suis mekanikal linear paling ringan di dunia iaitu MSI SONIC RED, yang dibangunkan bersama oleh MSI dan Kailh. Suis ini menawarkan tindak balas yang lancar dan serta-merta, sekali gus membantu keletihan jari, membawa lebih keselesaan dan meningkatkan postur ergonomik anda semasa sesi gaming.
SSD SPATIUM M480 PCIe 4.0 NVMe M.2 2TB PLAY

Dilengkapi dengan memori 3D NAND dan teknologi PCIe 4.0, SPATIUM M480 2TB PLAY SSD mampu menyampaikan kelajuan baca sehingga 7000MB/s. Bersama dua heatsink aluminium, ia menjadikannya pasangan yang bagus untuk menyimpan game PS5.
Router gaming tri-band RadiX AXE6600 WiFi 6E

Router gaming tri-band RadiX AXE6600 WiFi 6E menggunakan teknologi WiFi terkini untuk mengendalikan pelbagai peranti WiFi intensif lebar jalur dalam pelbagai persekitaran rumah. 7 saluran berkelajuan tinggi pada jalur frekuensi gangguan rendah memastikan prestasi rangkaian yang luar biasa dengan lantensi rendah untuk semua peranti yang disambungkan termasuk hiburan rumah AR/VR generasi seterusnya.
Motherboard MAG B660M MORTAR MAX WIFI DDR4

MAG B660M MORTAR MAX WIFI DDR4 ialah ahli terbaru dalam siri MAG 600. Motherboard ini menampilkan enjin OC dan Sistem Kuasa Duet Rail VRM 12 + 2 untuk meningkatkan prestasi sebenar pemproses 12th Gen. MAG B660M MORTAR MAX WIFI DDR4 mempunyai pelbagai ciri menarik termasuk M.2 Shield Frozr, 2.5 G LAN, Wi-Fi 6E, dan USB 3.2 Gen 2×2 Type-C.

Itulah antara produk yang diumumkan oleh MSI untuk tahun 2022. Untuk segala liputan kami tentang MSI, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: desktopGPULaptopmonitorMSI


TAIPEI GAME SHOW 2020 Mengumumkan Tema Design Mereka iaitu “Game to Gather”

Pameran Permainan Taipei Game Show 2020 yang ke 18 akan diadakan di TaiNEX Hall 1, Taipei bermula 6 Februari hingga 9 Februari 2020. Permohonan pendaftaran dan penajaan telah pun dibuka untuk Zon B2B seperti yang kami kongsikan sebelum ini (rujuk sini). Baru sahaja diumumkan oleh penganjur, mereka telah memperkenalkan karya seni untuk untuk acara tersenut yang menggunakan slogan “Game to Gather”.

Taipei Game Show adalah pameran permainan berskala besar pertama di dunia yang diadakan setiap tahun dan bukan sahaja banyak syarikat dari dalam dan luar negara akan datang untuk peluang perniagaan, tetapi juga sekretariat aktif bagi menaja kerjasama luar negeri ketika berusaha mencari peluang yang baik untuk berinteraksi dengan baik di antara peserta pameran dan pengguna.

Menurut Buku Tahunan Industri Kandungan Digital (Digital Contents Industry Yearbook) yang dikeluarkan oleh Biro Industri, Jabatan Ekonomi Taiwan, saiz pasaran permainan Taiwan pada tahun 2018 akan meningkat sebanyak 11% kepada 58 bilion Taiwan, yang mana jualan permainan mudah alih terbesar. Di samping itu, menurut kedudukan kadar caj pemain negara yang diumumkan oleh syarikat penyelidikan AppAnnie, Taiwan adalah 5 teratas di dunia dengan dua platform utama Google Play dan iOS.

Berbalik semula dengan rekaan design tema untuk Taipei Game Show 2019, tumpuan tema dan reka bentuk untuk konsep mengabungkan diri dengan permainan, serta makhluk asing dan simbol permainan video ada didalam karya tersebut. Ianya untuk menyampaikan idea bahawa menyeberangi sempadan untuk berhubung dengan orang lain hanyalah satu butang permulaan.

Jadi bagi sesiapa yang masih ingin buka booth disana, jangan lupa untuk terus ke laman web rasmi Taipei Game Show 2020.
Jangan lupa untuk ikuti kami di TikTok!
  @gamersantaimy
Tags: Taipei Game ShowTaipei Game Show 2020TGS


Nintendo umum Metroid Prime Remastered – Tersedia hari ini di Nintendo Switch!

Sejak beberapa bulan ini, kami telah mendengar banyak khabar angin bahawa Nintendo sedang mengusahakan Metroid Prime versi Remaster untuk Switch. Ternyata, itu semua benar kerana game tersebut diumumkan hari ini di acara Nintendo Direct! Bukan itu sahaja, orang ramai boleh segera mendapatkan Metroid Prime Remastered hari ini di Switch masing-masing melalui Nintendo eShop! Salinan fizikal tiba pada 22 Februari 2023.

Berikut adalah trailer:

The original Metroid Prime has been remastered for Nintendo Switch!Explore Tallon IV from the perspective of Samus Aran & choose from new dual-stick controls, or more traditional ones.Metroid Prime Remastered is out now on Nintendo eShop!https://t.co/2Bcpn6u4Ul pic.twitter.com/Z4GJQxawcd— Nintendo of America (@NintendoAmerica) February 8, 2023

Game Metroid Prime yang pertama telah remastered untuk Nintendo Switch dengan visual HD dan bunyi yang ditambah baik! Terokai Tallon IV dari perspektif Samus Aran. Tetapi berhati-hati: Terdapat sesuatu yang membimbangkan di planet asing ini. Apabila makhluk pelik menyerang, lawan balik memakai Beam, Missile, Bomb dan banyak lagi.Selain visual yang dibuat semula, versi ini menambah kawalan dual-stick moden, untuk membolehkan anda bergerak sambil menukar sudut pandangan secara berasingan. Ia juga merupakan kali pertama game klasik ini boleh dimainkan semasa dalam perjalanan!Rumusan menurut Nintendo.

Saya faham jika ramai yang belum bermain Metroid Prime kerana ia asalnya dilancarkan pada GameCube pada penghujung tahun 2002. Game ini juga menjadi judul pertama dalam siri untuk menukar format ‘side-scrolling’ 2D yang biasa kepada pengembaraan aksi FPS. Ini merupakan perbezaan yang ketara, tetapi perubahan itu dialu-alukan oleh kebanyakan peminat hingga ia menjual lebih 2.8 juta unit, lalu menjadi segera popular di kalangan peminat lama dan pemain baru.

Daripada segi jalan cerita, kisah Metroid Prime berlangsung antara game Metroid 1 dan Metroid II: Return of Samus. Selepas bergaduh dengan lanun angkasa lepas dan Meta Ridley, Samus menuju ke Tallon IV. Di sana, dia menemui runtuhan Chozo dan memperoleh kebolehan baharu ketika menyiasat kejadian sebenar tentang Phazon yang terhempas ke planet ini.
Metroid Prime asalnya tersedia untuk GameCube dan Wii, dan kini semua orang boleh mencuba versi Remastered di pada Nintendo Switch bermula hari ini.

Untuk membaca segala liputan kami tentang francais Metroid, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: Metroid Prime Remasterednintendo switch


Amnesia: Rebirth termasuk dalam game percuma dari Epic Games Store

Setiap hari Jumaat, Epic Games Store akan mengemas kini barisan game percuma yang tersedia selama satu minggu. Biasanya, mereka akan menawarkan satu game tetapi untuk minggu ini, Epic memberi dua game percuma iaitu Riverbond dan Amnesia: Rebirth.

Mulai hari ini, 22 April hingga 28 April, korang boleh tebus kedua-dua game ini tanpa sebarang kos.

Would you rather: fight to escape a creature that feeds on your fear OR battle adorable enemies in an epic adventure? 🦸No need to choose. Both Amnesia: Rebirth and Riverbond are now FREE on the Epic Games Store! https://t.co/Htftoa77Xm pic.twitter.com/ErdtWKHCtd— Epic Games Store (@EpicGames) April 21, 2022

Riverbond

Knight telah memenjarakan pemimpin Eight World, menyebabkan huru-hara, kemarau dan kucar-kacir! Kembara bersama-sama untuk mengalahkan kejahatan dan membantu warga Riverbond dalam perjalanan penuh aksi ini melalui dunia yang indah. Buka pelbagai senjata, lengkapkan skin baharu dan aktifkan kuasa hack dan slash semasa anda berjalan menuju kegemilangan!Menurut Epic Games Store
Amnesia: Rebirth

Anda tidak boleh menghembuskan nafas. Makhluk itu hanya berjarak beberapa inci. Tujuan tunggalnya adalah untuk menghilangkan ketakutan anda. Jadi, anda berbongkok dalam kegelapan, cuba menghentikan ketakutan yang meningkat, cuba untuk tidak meluahkan apa yang ada dalam diri anda.Menurut Epic Games Store
Jom, kami terangkan secara terperinci lagi tentang Amnesia: Rebirth. Ia adalah sebuah game survival seram yang dibangunkan dan diterbitkan oleh Frictional Games pada 2020 di PC dan PlayStation 4. Amnesia: Rebirth merupakan sekuel yang ketiga dalam francais Amnesia. Game ini telah menerima review yang baik selepas ia dikeluarkan.

Dalam Amnesia: Rebirth, anda akan bermain sebagai Tasi Trianon yang tiba-tiba bangun di padang pasir Algeria. Hari telah pun berlalu. Di mana anda telah pergi? Apa yang anda buat? Mana yang lain? Jejaki semula perjalanan anda, kumpulkan serpihan masa lalu yang telah hancur dan ia adalah satu-satunya peluang untuk bertahan dalam kengerian yang mengancam.
Masa menentang anda. Bermain sebagai Tasi dan bimbing dia melalui ketakutan dan kesakitan peribadinya. Semasa anda bergelut untuk mengharungi landskap yang terpencil, anda juga mesti bergelut dengan harapan, ketakutan dan penyesalan pahit anda sendiri. Anda mesti teruskan, langkah demi langkah, mengetahui bahawa jika gagal anda akan kehilangan segala-galanya.

Bagi sesiapa yang berminat, jangan lupa untuk dapatkan game Riverbond dan Amnesia: Rebirth di Epic Games Store secara percuma. Untuk mendapatkan lebih banyak berita tentang game percuma, sila klik pautan ini.
Sumber: Epic Games Store
Jangan lupa untuk ikuti kami di TikTok!
  @gamersantaimy
Tags: Amnesia: RebirthRiverbond


MARVEL Future Revolution ialah game mobile open-world MMORPG terbaru daripada Netmarble & MARVEL Games!

Kolaborasi terbaru Netmarble dan MARVEL Games iaitu MARVEL Future Revolution secara rasminya diumumkan hari ini semasa MARVEL Mystery Panel di PAX East 2020. MARVEL Future Revolution adalah mobile open-world MMORPG yang kelihatan sangat mengagumkan dan dibintangi oleh wira-wira kegemaran kami sedunia. Bersama pengumuman ini, terdapat beberapa maklumat lain mengenai wira yang pemain boleh mainkan dan juga penjahat yang akan mereka bertarung.

Spider-Man, Doctor Strange, Captain America, dan Captain Marvel semuanya boleh dimainkan. Jika gameplay adalah seperti di dalam video, setiap wira mempunyai kemahiran unik dan gaya pertempuran mereka yang tersendiri, dan ini mungkin akan menggantikan kelas RPG biasa seperti warrior, mage, dan lain-lain.

Beberapa penjahat yang pemain harus tewaskan termasuk Red Skull, Yellowjacket, Baron Mordo, M.O.D.O.K, Green Goblin, dan Red Goblin. Lebih banyak wira dan penjahat pasti akan ditambah pada bulan-bulan akan datang.

Kami juga mendapat pandangan pertama untuk beberapa persekitaran dalam permainan. Ia mempunyai Hub Cluster, Chosen Valley, dan Great Desert of Sakaar. Saya amat gembira melihat pasukan pembangunan bereksperimen dengan kawasan berbeza berbanding satu dunia yang luas.

Buat masa ini, tidak banyak maklumat didedahkan mengenai MARVEL Future Revolution, tetapi peminat boleh layari laman rasmi mereka untuk ketahui lebih.
Jangan lupa untuk ikuti kami di TikTok!
  @gamersantaimy
Tags: MarvelMARVEL Future RevolutionMarvel GamesmmorpgMobileNetmarble


Pelakon Marvel’s Moon Knight meninggal dunia selepas kemalangan ski

Gaspard Ulliel, pelakon Perancis yang memainkan watak Anton Mogart atau Midnight Man dalam siri Marvel yang akan datang iaitu Moon Knight, telah meninggal dunia. Dilaporkan bahawa pelakon berumur 37 tahun itu telah terlibat dalam kemalangan semasa ski.

Ulliel meninggal dunia akibat kemalangan ski di wilayah Savoie di Perancis. Deadline melaporkan bahawa rantau itu mempunyai salji dan ais yang luar biasa. Ia menyebabkan kesukaran untuk melakukan aktiviti ski. Seorang kanak-kanak berusia lima tahun, baru-baru ini meninggal dunia selepas seorang pemain ski hilang kawalan dan bertembung dengannya.

Perkara mengenai kemalangan tersebut tidak didedahkan, tetapi Ulliel dikatakan mengalami kecederaan kepala dan dihantar ke hospital berdekatan dengan helikopter. Dia kemudiannya meninggal dunia akibat kecederaan tersebut. Ulliel telah meninggalkan anak lelakinya, Orso dan teman wanitanya, Gaelle Petri.
Ulliel terkenal dengan peranannya sebagai Hannibal Lecter dalam Hannibal Rising dan berlakon sebagai seorang fashionista Yves Saint Laurent dalam biopik Saint Laurent. Pelakon itu juga baru-baru ini telah menamatkan penggambaran untuk siri Marvel’s Moon Knight, di mana dia akan memainkan watak Anton Mogart atau lebih dikenali sebagai Midnight Man. Ulliel masih belum muncul dalam treler tetapi jika didalam komik, Midnight Man adalah seorang pencuri dengan kostum yang hampir sama dengan Moon Knight. Bergantung pada komik, dia sama boleh dianggap sebagai sidekick atau penjahat.

Memandangkan Ethan Hawke disahkan sebagai penjahat dalam Moon Knight, kita mungkin boleh menganggap bahawa Midnight Man akan menjadi watak sampingan. Untuk pengetahun, anda boleh menonton siri Marvel ini di Disney Plus pada 30 Mac.
Sumber: TheGamer
Jangan lupa untuk ikuti kami di TikTok!
  @gamersantaimy
Tags: Gaspard UllielMarvel's Moon Knight


Dapatkan salinan manga The Witcher: Ronin! Kempennya  telah tiba di Kickstarter!

CD PROJEKT RED mengumumkan bahawa kempen Kickstarter untuk The Witcher: Ronin telah dimulakan, yang bermaksud penyokong kini boleh pledge untuk salinan manga hard copy mereka.

The Witcher: Ronin adalah manga asli, dicipta dan diterbitkan oleh CD PROJEKT RED, yang menerjemahkan dunia fantasi gelap The Witcher menjadi suasana Jepun yang feudal. Cerita ini memfokuskan kepada pembunuh raksasa Geralt, yang mesti menjelajah tanah yang dipenuhi Yokai ketika berusaha mengesan Lady Salji Yuki Onna yang misterius. Kempen Kickstarter berpusat pada manga Edisi Koleksi Hard Copy eksklusif, yang merangkumi naratif utama komik, tiga cerita komik pendek yang menampilkan watak Witcher kegemaran peminat, serta kandungan di belakang tabir – dengan kandungan tambahan dirancang untuk ditambah sepanjang kempen. Jadi, jangan lupa ke laman The Witcher: Ronin Hard Copy Collector’s Edition Kickstarter .

Pada masa ini, penyokong dapat menyokong projek ini melalui pelbagai tahap pledge yang selain memberikan manga  Hard Copy Collector’s Edition , juga memberikan karya seni tambahan kepada para penyokong karya artis manga Hataya. Lebih-lebih lagi, penyokong dapat melengkapkan pledge mereka dengan pilihan tambahan, termasuk satu set 5 pin hiasan bertemakan Ronin, serta beg tote. Kempen ini juga dilancarkan dengan tawaran Early Bird khas untuk penyokong yang menyokong kempen dan menyimpan salinan The Witcher: Ronin dalam 24 jam pertama. Mereka yang melakukannya akan menerima miniatur monokrom 12 cm yang dapat dikumpulkan dengan pledge mereka, yang menggambarkan Geralt terkunci dalam pertempuran dengan Tengu yang mematikan.

“Mampu melepaskan diri dan mengambil senario ‘bagaimana-jika?’ Ini, di mana The Witcher berakar dalam sejarah dan tradisi Jepun, telah membuka banyak peluang bercerita yang menarik; dan menjadikan Hataya dalam barisan untuk membuat karya seni juga sangat bermanfaat, “kata Rafał Jaki dari CD PROJEKT RED, yang berkonsep dan menulis kisah untuk manga. “Saya selalu membayangkan Geralt sesuai dengan watak Ronin yang mengembara, dan semakin saya memikirkannya, semakin saya dapat melihat Jepun yang feudal, dengan sejarahnya yang kaya dengan kisah dan cerita rakyat Yokai, sesuai dengan gaya The Witcher dengan dunia sempurna. “
Rafał Jaki juga membincangkan bagaimana Kickstarter menyajikan format yang ideal untuk versi komik eksklusif ini: “Kickstarter adalah platform yang bagus untuk kami kerana ini membuat kami berhubung dengan masyarakat. Ini adalah cara yang jelas bagi kita untuk melihat berapa banyak orang yang juga berminat melihat konsep ini dimainkan, dan ini juga memberi kita peluang untuk mencetak Edisi Pengumpul Salinan Sulit ini di sekitar penyokong. Versi asas edisi eksklusif Kickstarter ini sudah penuh dengan kandungan, tetapi kami dapat melangkah lebih jauh, dan saya yakin penyokong Kickstarter kami dapat menjadi kunci untuk mewujudkannya. Kami mempunyai banyak perkara menarik untuk dipersembahkan kepada penyokong kami semasa kempen sekiranya minat ada! “

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Untuk maklumat lebih lanjut mengenai kempen Kickstarter, dan The Witcher: Ronin sendiri, lawati halaman kempen Kickstarter rasmi dan ikuti The Witcher: Ronin melalui saluran The Witcher rasmi CD PROJEKT RED di  Facebook dan Twitter .
Jangan lupa untuk ikuti kami di TikTok!
  @gamersantaimy
Tags: CD Projekt RedThe Witcher: Ronin


PUBG Mobile masih kekal sebagai game mobile terlaris 2021 dengan untung lebih RM 4 billion!

Penghujung tahun 2021 menampakkan persaingan yang agak sengit dalam industri gaming lebih-lebih lagi pada pasaran game mobile. Pada tahun ini sahaja, 8 game mobile berjaya mengutip keuntungan melebihi $1 billion (anggaran RM 4.22 billion)! Antara game mobile yang tersenarai ialah PUBG Mobile dan Honor of Kings daripada Tencent dan Genshin Impact daripada miHoYo secara global daripada App Store dan Google Play pada 2021.

Menurut laporan daripada Sensor Tower, PUBG Mobile atau Game For Peace di China dan Battlegrounds Mobile di India serta Honor of Kings, kedua-duanya berada di tempat pertama dan kedua yang telah meraih pendapatan di seluruh dunia dengan mengumpul  $ 2.8 billion tahun ini.

Sumber: Sensor Tower
Di Kedudukan ketiga pula ialah Genshin Impact yang telah melonjak pada $1.8 bilion setakat ini pada 2021. Dilancarkan pada 28 September 2020, penerbit miHoYo terus menyediakan pelbagai kemas kini dengan kerap seperti watak baru, kawasan baru dan beberapa ciri dan acara untuk memastikan pemain terus mengembara di Tevyat. Pelancaran versi 2.1 September lalu menunjukkan betapa berkesanya kemas kini kerana ia mencetuskan peningkatan lima kali ganda dalam perbelanjaan pemain minggu ke minggu. Sehingga kini, Genshin Impact telah menjana  $2.4 bilion di seluruh dunia daripada App Store dan Google Play.

Roblox dari Roblox Corporation berada di kedudukan No. 4 setelah memperoleh $1.3 bilion pada tahun ini dengan peningkatan sebanyak 20.3 peratus, manakala Coin Master dari Moon Active berada di kedudukan No. 5, mengumpul $1.3 bilion, peningkatan sebanyak 13.8 peratus. Senarai tersebut diikuti dengan Pokémon GO daripada Niantic, Candy Crush Saga daripada King di No. 7, Garena Free Fire daripada Garena pada tempat terakhir dalam senarai tersebut.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Tahun ini menyaksikan sektor pasaran game mobile membina keuntungan luar biasa pada tahun 2020 dengan peningkatan hasil selanjutnya di seluruh pasaran, dan walaupun menghadapi masalah seperti yang ditimbulkan oleh perubahan IDFA Apple pada iOS.
Untuk liputan lain dari kami mengenai game mobile, sila klik pautan ini.
Sumber: Sensor Tower
Jangan lupa untuk ikuti kami di TikTok!
  @gamersantaimy
Tags: pubg mobiletencent


Drake dan Ninja Main Fortnite Sama-Sama Bukan Gimik

Baru-baru ni penyanyi Drake gabung dengan Tyler “Ninja” Blevins bukan untuk nyanyi, tapi main Fortnite sama-sama sambil streaming, menyebabkan internet jadi gila sekejap. Dan mende ni bukan gimik ataupun berbayar.

Diorang main sama-sama pun tak dirancang, sampai pecah la rekod streaming Twitch. Drake kata dia just contact mamat Ninja tu kat Instagram untuk plan main sama-sama. Pastu Travis Scott dengan Juju Smith pun ada skali.

Kate Jhaveri, SVP Marketing Twitch bagitau yang mamat dua orang ni punya Fortnite livestream telah menarik 628 ribu tontonan serentak, memang kaw-kaw pecah rekod. Penyanyi top gabung dengan gamer top terus meletop.
Pihak Epic plak tengah dalam proses nak setup “Party Royale” untuk Fortnite bulan Jun nanti sekali dalam E3. 100 orang, 50 gamers pro dan 50 retis. Epic akan umumkan nanti sape yang ada dalam ni.
Cite pasal stream tu korang leh baca sini, dan kalau nak info terkini Fortnite; skang dah version 3.3.

Jangan lupa untuk ikuti kami di TikTok!
  @gamersantaimy
Tags: coolDrakeEpicFortniteJuju SmithNinjaTravis Scott


Diablo Immortal bakal tambah update Forgotten Nightmares – tambah mode & dungeon baru!

Diablo Immortal bakal tambah “content update” besar pertamanya iaitu Forgotten Nightmare pada minggu depan sekitar tarikh 27/28 September. Dalam update ini, dungeon baru akan ditambah, ciri Warband akan dirombak semula, game mode baru, bos Helliquary baru, Battle Pass baru, dan banyak lagi.

Berikut adalah isi-isi penting:

Dungeon baru, Silent Monastery, merupakan tempat yang gelap. Jika capai level 60+, anda boleh cuba dungeon ini secara kumpulan 2-4 orang dan mencari cara untuk menerangi beberapa patung bagi melemahkan iblis yang menyorok dalam bayang-bayangan.
Teruskan usaha membunuh iblis-iblis itu dan nyalakan lebih banyak patung untuk menghilangkan kegelapan dan menuju ke bahagian paling untuk menghadapi bos “Ancient Nightmare”. Jika berjaya mengatasinya, harapkan ganjaran hebat yang setimpal dengan usaha anda.

Blizzard juga telah membuat beberapa rombakan pada ciri Warband. Castle Cyrangar, terletak di pinggir Westmarch, ialah markas baharu Warband anda dan menggantikan Warband Camp. Ia juga datang dengan dua game mode yang boleh dimainkan semula, dengan bonus pasif yang boleh ditingkatkan semasa menguatkan markas.

Berdasarkan maklum balas pemain, mereka ingin ciri ini lebih menarik dan memuaskan untuk bermain. Oleh itu, Blizzard memperkenalkan mekanik baru yang memerlukan pemain membunuh raksasa dengan Warband bagi menubuhkan kem.
Pada masa yang sama, mereka juga mengurangkan jumlah yang diperlukan untuk Warband Helliquary Raid. Dulu pemain perlu membawa 8 pemain dari Warband, sekarang kita boleh bawa sesiapa sahaja yang ada lalu sistem akan mengisi ruang kosong dengan pemain lain. Di sini, anda masih akan mendapat ganjaran Warband untuk ahli walaupun tidak bermain sebagai pasukan lapan orang.

Season 5 juga akan bermula pada 28 September di mana “Battle Pass Scions of the Storm” akan dibuka, yang mempunyai 40 peringkat cabaran dan ganjaran.

Di samping itu, pemain boleh mencabar bos Helliquary Raid baharu: Izilech the Misshapen bagi mereka yang ada combat level setinggi 6175+ itu. Jika anda boleh mengalahkan iblis kejam ini yang menyerang kita memakai busur besar dan anak panah berapi-api, anda boleh dapatkan Wrathborne Crown.
Akhir sekali, terdapat beberapa event akan datang yang berlangsung sehingga Oktober, bersama beberapa bug fix dalam update, dan tiga jenis Legendary Gem.

Di atas hanya ringkasan tentang update besar Diablo Immortal, anda boleh membaca update penuh melalui blogpost Blizzard di SINI.
Jangan lupa untuk ikuti kami di TikTok!
  @gamersantaimy
Tags: diablo immortalForgotten NightmaresUpdate


Cara-cara topup Steam Wallet dengan menggunakan aplikasi bank, SEAGM dan banyak lagi

Steam adalah salah satu platform game paling popular di mana mereka menyediakan launcher dan kedai untuk pemain membeli game kegemaran. Terdapat beribu-ribu game yang boleh didapatkan oleh pemain melalui Steam. Tetapi tahukah anda bahawa Steam Wallet boleh di topup dengan menggunakan pelbagai cara.

Dengan menggunakan Steam Wallet, pemain boleh akses beribu-ribu game daripada genre Action hingga Indie. Pemain perlu menambah seberapa jumlah yang diinginkan pada Steam Wallet. Buat masa sekarang, banyak platform yang telah  tersedia untuk topup Steam Wallet anda tanpa menggunakan kad kredit di Steam. Berikut adalah beberapa platform dan berserta cara untuk anda topup dengan mudah.

Steam

Pilih akaun andaPilih lihat ke WalletPilih jumlah yang diinginkanPilih cara pembayaranSelesaikan pembayaranSelesai
Dengan menggunakan cara seperti ini, anda tidak perlu menggunakan kod untuk ditebus kerana jumlah yang anda inginkan akan dimasukkan ke dalam Steam Wallet secara automatik.
MAE

Log in ke dalam akaun andaTekan “Reload”Cari dan pilih Steam WalletMasukkan nombor telefonPilih jumlah yang diinginkanSelesaikan pembayaranSelesai
Selepas selesai pembayaran, anda sepatutnya menerima mesej bersama kod Steam Wallet daripada mereka. Dengan menggunakan aplikasi MAE daripada Maybank, anda boleh topup Steam Wallet dengan mudah tetapi ianya agak mahal sedikit berbanding dengan platform lain.
SEAGM

Log in atau daftar akaunCari Steam Wallet MalaysiaPilih jumlah yang diinginkan Tekan “Buy now”Pilih cara pembayaranSahkan nombor telefonTekan “Pay Now” dan selesaikan pembayaranselesai
Sekiranya anda telah menyelesaikan pembayaran, anda boleh pergi ke bahagian order di akaun SEAGM. Melalui platform ini, anda akan dapat topup Steam Wallet dengan jauh lebih murah berbanding platform lain. Bukan setakat itu sahaja, mereka juga menyediakan kupon untuk anda gunakan dengan memberi potongan harga sebanyak 50%.
Codashop

Cari Steam WalletPilih jumlah yang diinginkan Pilih cara pembayaranMasukkan emailSelesaikan pembayaran Selesai
Dengan menggunakan Codashop, anda akan dapat kod Steam Wallet pada email yang telah anda masukkan tadi. Ianya sangat mudah tanpa perlu daftar atau log in akaun anda untuk membelinya.
UniPin

Cari Steam Wallet MalaysiaPilih jumlah yang diinginkan Pilih cara pembayaranIsi maklumat dan tekan “Confirm”Selesaikan pembayaranSelesai
Selepas membuat pembayaran lengkap, anda akan menerima kod Steam Wallet melalui email.
Gameconnect

Cari Steam Wallet MalaysiaMasukkan email andaPilih jumlah diinginkan Tekan “Pay”Tekan “Pay Now”Imbas kod QR Selesaikan pembayaran Selesai
Kod Steam Wallet akan diberikan melalui email yang dimasukkan tadi. Malangnya Gameconnect hanya membenarkan anda menggunakan Boost sebagai cara pembayaran dan tidak menyediakan “online banking”, kad kredit dan banyak lagi.

Setakat ini, itu sahaja panduan yang ingin kami kongsikan berkenaan Steam Wallet kepada anda pengguna Steam. Harap dapat membantu korang yang baru berjinak-jinak dalam dunia game.

Kalau korang nak tahu, sekarang ini Steam sedang mengadakan Summer Sale dengan memberikan potongan besar sehingga 75% kepada game-game popular. Jadi, jangan tunggu lama-lama untuk membuat pilihan, jika mampu beli sahaja game yang berkenan. Steam Summer Sale sedang berlangsung sehingga 7 Julai 2022.
Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: CodashopGameConnectMAEMalaysiaSEAGMsteamSteam WalletUniPin


Ada sekumpulan yang tak dikenali dalam PUBG mencari Hackers dan MENGHANCURKAN Hackers tersebut!

Before this kita tahu yang Shroud adalah “Hacker Hunter” dalam PUBG, dia menentang hacker yang dikatakan Shroud memang lejen! Tapi kita pun dikejutkan yang Shroud berkemungkinan dia tak mahu main PUBG lagi kerana mungkin dia tak rasa seperti mahu main balik. Sejak Shroud bersara, siapa yang melawan Hackers di PUBG?

Perkenalkan “The Vigilante” dalam PUBG, mereka tidak dikenali oleh sesiapa tetapi ada report dari Reddit yang seorang tu berkata ketika dia dalam Paradise Resort dan dia bermain di AS servers, yang dia sendiri mengaku dalam AS Server ada masalah Hackers yang teruk, dan ketika dia dapat tahu yang Hacker yang jahat bunuh dia dalam match, kemudian tengok match yang dia mati dan tak lama kemudian ada 4 player yang datang dari Boat Underground dan Bunuh hacker tu tak sampai dalam 2 saat! Kata yang melihat match itu.

Kemudian di Reddit pun menggelarkan mereka “Suicide Squad” dan mereka dapat mengalahkan Hacker dengan cepat bukan satu perkara yang mudah dan memberi pengajaran kepada yang main kotor dalam PUBG, tapi nampaknya ini membuktikan tak semua hacker yang jahat, semoga yang menjadi Anti-Hero dalam PUBG akan teruskan kerja mereka dalam PUBG! Tetapi! Walaupun tiada Video, Gambar atau ini mungkin hanya ura-ura, tetapi kalau ada update dari mereka, kami akan beritahu.
Thanks, AltChar.
Jangan lupa untuk ikuti kami di TikTok!
  @gamersantaimy
Tags: hackHackerpubgsuicide squadvigilante


[gamescom 2021] King of Fighters XV akan keluar pada 17 Februari 2022!

Sebuah trailer baru untuk King of Fighters XV telah ditayangkan semasa acara Gamescom Opening Night Live hari dan mendedahkan bahawa Ash akan menyertai senarai watak, serta tarikh pelancaran baru pada 17 Februari 2022 setelah ditangguhkan sebelum ini ke tahun 2022. Treler ini juga mempamerkan gameplay baru dan mengesahkan beberapa info penting seperti:

Watak baru dan lama akan dimasukkan sebagai sebahagian dari senarai pahlawanSemua watak ini boleh dimainkan.

Salah satu adegan penting dalam treler adalah semasa pengenalan Ash sebagai watak yang dapat dimainkan. Buat masa ini, jumlah total watak dalam permainan adalah 39 secara keseluruhan. Sekiranya anda tidak pernah bermain mana-mana permainan King of Fighters sebelum ini, ia merupakan “3v3 fighting game” dari SNK dan merupakan pesaing rapat kepada Street Fighter. King of Fighters XV adalah permainan terkini dalam francais sejak pelancaran King of Fighters XIV pada tahun 2016.

King of Fighters 15 sepatutnya dilancarkan pada tahun 2021, tetapi ditunda kerana komplikasi pembangunan yang berkaitan dengan COVID-19. SNK berkata:

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

“Oleh kerana peningkatan kes COVID-19 di Jepun, garis masa pembangunan untuk KOF XV telah diubah suai, di mana tarik pelepasan akan berubah dari 2021 ke Q1 2022. Kami meminta maaf dan terima kasih atas kefahaman dan kesabaran anda.”
Sekurang-kurangnya, peminat akhirnya dapat tahu tarikh pelepasan rasmi untuk  King of Fighters XV pada  17 Februari 2022. KOF XV bakal tersedia di platform PlayStation 5, PlayStation 4, Xbox Series X|S, Windows 10, Steam dan Epic Games Store. Untuk segala liputan kami tentang acara gamescom 2021, sila tekan pautan ini.
Sumber – gamescom

The King of Fighters XVPublisher: SNKDeveloper: SNKRelease Date TBC
The King of Fighters XV adalah ansuran ke-15 dalam siri The King of Fighters. Ia diumumkan secara rasmi semasa EVO 2019 dan pada mulanya dijadualkan untuk keluar pada tahun 2020. Namun, tarikh ini telah ditunda untuk pelancaran pada 2021, kerana pandemik COVID-19.

Jangan lupa untuk ikuti kami di TikTok!
  @gamersantaimy
Tags: Gamescom 2021King of Fighters XVKOF XVSNK


Game MOBA pertama MARVEL, MARVEL Super War dilancarkan secara rasmi untuk iOS & Android!

NetEase Games dan Marvel Entertainment hari ini mengumumkan pelancaran MOBA pertama mereka untuk telefon pintar bernama MARVEL Super War yang tersedia untuk peranti iOS dan Android di Thailand, Indonesia, Filipina, Singapura, Malaysia dan India. Pemain yang menanti-nantikan game ini boleh MUAT TURUN sekarang dari kedua-dua App Store dan Google Play Store.

1 of  4

-
+

Di MARVEL Super War, pemain boleh bermain sebagai Super Hero atau Super Villain kegemaran mereka dari Marvel Universe. Sejak diumumkan pada 20 Mei tahun ini, MARVEL Super War telah menjalankan dua ujian beta, dan menerima maklum balas yang luar biasa daripada gamers-gamers sekalian. Antara Super Hero terkenal yang boleh dicuba sebelum ini termasuk Thor, Hawkeye, Scarlet Witch, Black Widow dan The Hulk.

Watak baru yang membuat debut rasmi hari ini pula ialah Captain America dan Spider-Man! Bertarung menggunakan perisai bintang terkenal Captain America atau tangkap musuh memakai sawang Spider-Man di medan perang MARVEL Super War! Mari kita tonton gameplay pendek mereka di bawah:

Mode permainan baru juga disediakan! Pemain boleh menikmati pertempuran mendebarkan di mode “Free-for-All,” atau berusaha untuk mengumpul Vibranium paling banyak di “Battle for Vibranium.” Lebih banyak kejutan menantikan anda, dan semuanya bergantung kepada pemain untuk menemuinya! Adakah anda bersedia untuk berperang di MARVEL Super War?

1 of  3

-
+

Untuk maklumat penuh, sila layari laman web rasmi MARVEL Super War atau halaman Facebook mereka bagi berita terkini.
 Muat turun di sini!

MARVEL Super WarPublisher: NetEase GamesRelease Date: 2019-12-19Android
MARVEL Super War mempunyai Super Heroes dari semua francais Marvel! Bermain sebagai watak kegemaran anda atau pilih dari pemain hebat Heroes and Villains, masing-masing dengan gaya dan kemahiran yang unik dan bergabung dengan pergaduhan semua bintang utama dalam perlawanan MOBA!

Jangan lupa untuk ikuti kami di TikTok!
  @gamersantaimy
Tags: AndroidiOSMarvelMARVEL SUPER WARMOBAnetease


Ulasan Yakuza: Like a Dragon – Gengster dah berubah tapi gameplay tetap padu!

Ansuran terkini dalam francais Yakuza oleh SEGA akhirnya tiba beberapa minggu lepas. Yakuza: Like a Dragon adalah entri utama ketujuh dalam siri Yakuza yang telah lama wujud sejak 2005, dan asalnya berada di PlayStation tetapi kini tersedia untuk kedua-dua konsol Xbox dan PlayStation.

Seperti perubahannya daripada Sony ke Microsoft, Yakuza telah mengubah genre daripada sebuah “brawler action-adventure” kepada “action-RPG” yang diinspirasikan oleh beberapa JRPG klasik seperti siri Dragon Quest. Tetapi adakah perubahan ini sesuatu yang bagus dalam francais Yakuza, atau adakah ia terlalu berbeza sehingga tidak menjadi menarik. Inilah ulasan penuh saya untuk Yakuza: Like a Dragon di PlayStation 4.

Latar Belakang & Naratif

Kisahnya bermula di bandar fiksyen Kamurocho, Tokyo, di mana Ichiban Kasuga dengan senang hati bekerja sebagai yakuza tahap bawahan. Ichiban sebenarnya adalah yatim piatu dan dibesarkan di sebuah “soapland“. Walaupun menjadi seorang yakuza, dia terlalu baik untuk menjadi samseng tetapi nasib baik lah, ketua klannya menganggap Ichiban sebagai anak sendiri sendiri. Tidak lama kemudian, segalanya berubah apabila Ichiban mengaku kepada pembunuhan yang dilakukan oleh ahli klan lain, dan terpaksa menghabiskan 18 tahun dalam penjara.
Pada saat pembebasan, semuanya masih tidak berjalan seperti yang dirancang, dan di situlah Ichiban mula mengumpul rakan-rakan yang boleh dipercayai. Seorang anggota polis bernama Adachi berjumpa dengannya di pintu penjara, dan menunjukkan kepadanya bagaimana pengaruh yakuza telah berubah secara radikal ketika dia berada di penjara. Keadaan bertambah teruk dalam sebuah konfrontasi, dan Ichiban akhirnya pergi ke Yokohoma, untuk memulihkan diri dengan bantuan Nanba, seorang gelandangan yang pernah menjadi jururawat.

Yakuza: Like a Dragon kadang-kala terasa seperti drama yang kita tonton di TV3. Dialognya sangat dramatik, jalan cerita didedahkan secara beransur-ansur dan ia menampilkan pelbagai jenis elemen untuk pemain terokai.  Adegan awal memperkenalkan wira baru kita, Ichiban Kasuga, untuk sebuah perjalanan panjang penuh dengan selok-belok, pengkhianatan, dan akhirnya kemaafan di mana ttema utama permainan memberi tumpuan pada “persahabatan” dan hubungan yang dijalin melalui kesukaran dan kesusahan.
Gameplay Asas & Misi

Satu perbezaan besar antara Yakuza: Like a Dragon dan JRPG klasik lain adalah setiap rakan-rakan Ichiban mempunyai latar belakang, motivasi, dan kekurangan yang membuat perwatakan mereka merasa lebih hidup berbanding dengan stereotaip yang kita sering jumpa dalam JRPG tradisional.
Pada akhir cerita, kita akan ada tujuh anggota parti untuk dipilih, walaupun hanya empat sahaja yang boleh ada dalam parti dalam satu masa. Di sini, kita boleh menghabiskan masa untuk meningkatkan statistik mereka, atau mempelajari lebih lagi tentang latar belakang setiap watak dalam misi peribadi. Selain daripada satu bahagian daripada cerita utama yang menghalang kita untuk mengggunakan seorang ahli tertentu, semuanya bebas untuk dipilih.

Selain daripada jalan cerita utama, terdapat banyak aktiviti sampingan, misi, dan minigame untuk mengelakkan gameplay menjadi terlalu membosankan. Sekiranya saya tidak ingin membuat misi utama, saya boleh membantu seorang gadis kecil, bermain Virtua Fighter di arked, menyelesaikan objektif Part-Time Hero, atau mengumpul serangga di taman. Hampir semuanya bermanfaat untuk meningkatkan kekuatan keseluruhan parti, sama ada untuk membuka senjata baru atau memperoleh cukup wang bagi membeli perisai yang lebih baik. Setiap aktiviti adalah berguna!
Aktiviti Part-Time Hero secara khusus menyediakan beberapa misi berbeza, yang mendorong pemain untuk menyelesaikan objektif tertentu dan memeriksa setiap aktiviti. Kadang-kadang, ia melibatkan kita untuk menyelamatkan orang awam daripada sekumpulan samseng, mengumpulkan barang-barang daripada seluruh bandar, atau “bunuh [jumlah] musuh” yang menghadiahkan wang dan bahan.

Sistem Pertempuran JRPG

Pertempuran dalam Yakuza: Like a Dragon mengubah formula “beat-em-up” biasa dan memperkenalkan sistem pertempuran JRPG. Sistem ini banyak mengingatkan saya kepada siri Persona, di mana musuh dibahagikan kepada enam jenis dan mempunyai kelemahan berbeza. Untuk menjauhkan diri daripada siri Persona dan JRPG lain, Yakuza: Like a Dragon menggunakan ruang 3-D dalam pertempuran supaya musuh bebas berkeliaran di sekitar kawasan. Ini agak menjengkelkan kerana serangan AOE (Area-of-Effect) saya sering tidak kena kerana musuh sentiasa bergerak.
Itu cuma masalah kecil kerana saya suka bagaimana pertempuran kini terasa lebih dinamik dengan memasukkan sistem “perfect guard” dan Quick-Time Event (QTE) untuk meningkatkan damage pada musuh. Dengan menekan ‘Block’ pada waktu yang tepat, ia akan menghalang serangan musuh dan mengurangkan jumlah kerosakan yang diambil. Ia juga menghalang beberapa serangan yang mampu menjatuhkan anggota parti saya (membuatkan mereka terdedah kepada serangan seterusnya). Sebilangan besar abiliti juga mempunyai QTE untuk meningkatkan damage. Dengan menguasakan dua teknik ini, pertarungan dapat diakhiri dengan lebih cepat dan lebih efisien.

Aspek Minigame

Yakuza: Like a Dragon menampilkan jumlah minigame yang sangat banyak. Ini termasuk klasik arked seperti Space Harrier, Fantasy Zone, dan Virtua Fighter yang disebutkan di atas serta golf, besbol, Dragon Kart, kumpul tin, karaoke, damak, mahjong, dan banyak lagi. Di samping itu, terdapat simulator pengurusan perniagaan yang boleh dianggap minigame asing. Saya melabur lebih daripada 5 jam sahaja dalam minigame ini, dan berjaya mendapatkan berjuta-juta yen untuk Ichiban dan rakan-rakan.
Minigame Ichiban Confections pula melihat Ichiban mengambil alih perniagaan sebagai presiden. Anda kemudian boleh mengupah pekerja daripada sekitar bandar, menguruskan hartanah, dan menghadiri mesyuarat yang mempunyai pertempuran o-som. Mengupah pekerja mempunyai elemen seperti gacha, di mana pekerja mempunyai pangkat sehingga SSR. Nasib baik lah, kita boleh merekrut pekerja secara langsung daripada bergantung pada RNG seperti dalam permainan gacha lain.

Di francais Yakuza, minigame adalah fitur yang seronok untuk pemain berehat daripada jalan cerita tetapi di Yakuza: Like A Dragon, minigame dapat digunakan untuk memperoleh beberapa senjata kuat pada awal permainan. Kelemahannya adalah sejumlah senjata memerlukan masa yang banyak untuk memperolehnya.
Mod Premium Adventure & New Game+

Setelah menamatkan Yakuza: Like a Dragon, mod Premium Adventure dibuka, dan membolehkan kita sambung bermain selepas pertarungan bos terakhir. Ini adalah cara yang baik untuk menghabiskan semua minigame atau cabaran baru seperti dungeon Final Millennium Tower, yang diberitahu oleh individu misteri bernama ‘The Manager.’ Ini adalah dungeon terakhir dan memerlukan level watak yang sangat tinggi. Ganjarannya ialah adegan tambahan yang saya tidak akan cerita di sini kerana *SPOILER*.
Selain itu, mod New Game+ juga dibuka setelah menyelesaikan jalan cerita utama, yang membolehkan Ichiban memulakan semula keseluruhan cerita sambil mengekalkan level, peralatan, wang, dan barang daripada playthrough pertama. NG+ juga membuka mod kesukaran baru, di mana Hard Mode mempunyai syarat minimum level 50 dan Legendary Mode mempunyai syarat minimum level 70.
Pendapat

Walaupun ada beberapa kekurangan seperi bug teknikal & load time yang panjang, Yakuza: Like a Dragon tetap berjaya memberikan pengalaman Yakuza yang mengagumkan dan berkualiti. Jalan ceritanya memang seronok dan persahabatan antara watak-watak terasa mendalam dan realistik. Antagonis utama dan watak-watak sampingan juga mempunyai latar belakang yang mendalam, dan lebih realistik berbanding permainan Yakuza yang lama. Dengan beberapa penghormatan dan tribut kepada JRPG klasik, pengalaman permainan saya sangat memuaskan dan penuh dengan nostalgia.
Secara keseluruhan, Yakuza: Like a Dragon adalah salah satu JRPG terbaik yang pernah saya bermain sejak saya menghabiskan Dragon Quest XI. Ia lebih mengagumkan lagi apabila kita tahu ia datang daripada studio Ryu ga Gotoku yang tidak pernah membuat RPG sebelum ini. Sekiranya masalah teknikal dapat disempurnakan, saya berani jamin bahawa Yakuza: Like a Dragon adalah antara JRPG terbaik tahun ini. Maka, tamat lah ulasan ini, dan untuk mana-mana peminat Yakuza atau RPG, saya mengesyorkan anda cuba permainan ini. Sehingga kita berjumpa lagi, selamat ber-gaming!

Yakuza: Like a DragonPublisher: SegaDeveloper: Ryu Ga Gotoku StudioRelease Date: 2020-01-16PlayStation 4
Yakuza: Like a Dragon atau Ryu Ga Gotoku 7: Whereabouts of Light and Darkness adalah permainan peranan dikembangkan dan diterbitkan oleh Sega untuk PlayStation 4. Mempunyai protagonis dan permainan baru, Yakuza: Like a Dragon dianggap sebagai reboot yang terbaru dalam siri Yakuza

Jangan lupa untuk ikuti kami di TikTok!
  @gamersantaimy
The Review

                    Yakuza: Like a Dragon

7
Score

Walaupun ada beberapa kekurangan seperi bug teknikal & load time yang panjang, Yakuza: Like a Dragon tetap berjaya memberikan pengalaman Yakuza yang mengagumkan dan berkualiti. Jalan ceritanya memang seronok dan persahabatan antara watak-watak terasa mendalam dan realistik.

Review Breakdown

Secara keseluruhan, Yakuza: Like a Dragon adalah salah satu JRPG terbaik yang pernah saya bermain sejak saya menghabiskan Dragon Quest XI. Ia lebih mengagumkan lagi apabila kita tahu ia datang daripada studio Ryu ga Gotoku yang tidak pernah membuat RPG sebelum ini.
0

Tags: PS4reviewulasanyakuzayakuza: like a dragon